This is a reproduction of a library book that was digitized 
by Google as part of an ongoing effort to preserve the 
information in books and make it universally accessible. 


Google books 


https://books.google.com 





This is a reproduction of a library book that was digitized 
by Google as part of an ongoing effort to preserve the 
information in books and make it universally accessible. 


Google books 


https://books.google.com 





Given in Memory of 


WILLIAM HENRY SCHOFIELD 
Professor of Comparative Literature 1906-1920 


by his Wife 
MARY LYON CHENEY SCHOFIELD 
6th April 1931 


A nn 


FS: hl j 








A > 
5 


rr 


AÐ EÐ CR FET 
, ÞAR 

IF Bi 

} 






rr 


hi % 
d = 
Si Pop 
Í Á EN “ 
/ a 
ið FR PG 
Þr PR 
st 
- 





Bárðar saga 


El „“ Búið hefir til prentunar N 
02... Valdimar Ásmundarson, 8 


 - - á | 
a TL: KR Ei Á Snæfellsáss. ; fs 
si | | | 
SAN | 
I .. H 
Í ; 


Á 













A HÍ | n 
| ga Hi | 
R 8 
) í * Í R Í 
ét, þ< % “ iy 
$ 
{ 
8 
þs in 1 A r á | 
i.. Reykjavík. 
A : 
ið i | . . - 
BR Kostnaðarmaður: Sigurður Kristjánsson. 2 
- 
pn | 
Ád SKÐ ; 
I RA ER 0 PSR 


Digitized by 


OosIC 


Félagsprentsmiðjan. * 





BÁRÐAR SAGA 
SNÆFELLSÁSS. 


BÚIÐ HEFIR TIL PRENTUNAR 
VALD. ÁSMUNDARSSON. 


tt 


REYKJAVÍK. 


KOSTNAÐARMAÐUR: SIGURÐUR KRISTJÁNSSON. 
1902. 


FÉLAGSPRENTSMIÐJAN. 


FORMÁLI. 





Bárðar saga Snæfellsáss hefir verið prentuð 
tvisvar áðr. Dr. Guðbrandr Vigfússon hefir búið hana til 
prentunar ásamt Víglundar sögu, Þórðar sögu, Draumvitr- 
unum og Völsaþætti, og er sú bók gefin út af „Nordisk 
literatur-samfund“ og prentuð í Kaupmannahöfn 1860. 
En áðr var sagan gefin út í bókinni „Margfrooder Sögu 
þættir Íslendinga,“ Hólum 1858. 

Sagan er til á skinni frá 14. og 15. öld. Hún er all- 
gömul, og er að minsta kosti rituð á 14. öld; gæti verið 
rituð á síðari hlut 13. aldar. Málið er gott og fornt, og 
vísurnar eru fornlegar. 

Dr. Guðbr. Vigfússon álítr, að örnefnin í sögunni "sé 
yngri en hún, gerð eftir henni. En það er alveg þver- 
öfugt við venjuna. Hitt er all-titt, að munnmæla- sögur 
hafi myndast um örnefni. Enginn efi er á því, að þessi 
örnefni eru eldri en sagan. 

Örnefnin í 13. og 14. kapítula eru í Húnavatnssýslu og 
Strandasýslu, enda ber sagan það með sér, að böfundr- 
inn er ekki síðr kunnugr um þær slóðir enn á Snæfells- 
nesi. Þessi örnefni eru því ekki rétt skýrð í ritgerð 
Árna Thorlaciuss í Safni til sögu Íslands 1, 299—303. 

Sagan hefir að líkindum við lítið annað sannsögulegt að 


IV 


styðjast ern það, sem söguritarinn hefir skrifað upp úr 
Landnámu, enn líklegt að hún eigi að einhverju leyti kyn 
sitt að rekja til fornra munnmæla eða þjóðsagna. Sag- 
an er áð ýmsu leyti vel sögð, og alls ekki ómerkileg. 

- 

Bárðar saga Snætellsáss. 





Dambr hefir konungr heitit Hann réð fyrir 
hafsbotnum þeim, er ganga norðr um Hellu- 
land, ok nú er kallat Dumbshaf ok kent er 
við Dumb konung. Hann var kominn af risa- 


kyni í föðurætt sína, ok er þat vænna fólk ok 
stærra enn aðrir menn, enn móðir hans var 


komin af tröllaættum, ok brá því Dumbi í 
hváratveggju ætt sína, því hann var bæði 
storkr ok vænn ok góðr viðskiftis, ok kunni 
því at eiga alt sambland við menska menn. 
Enn um þat brá honum í sitt móðurkyn, at 
hann var bæði sterkr ok stórvirkr ok umskifta- 
samr ok illskiftinn, ef honum eigi líkaði nökkut; 
vildi hann einn ráða við þá, er norðr þar várn, 
enda gáfu þeir honum konunge nafn, því at 
þeim þótti mikil forstoð í honum vera fyrir 
risum ok tröllum ok óvættum; var ok hann 
hinn mesti bjargvættr öllum þeim, er til hans 


kölluðu. Hann tók tólf vetra konungdóm. 

Hann nam í burt af Kvænlandi Mjöll dóttur 
Snæs hins gamla, ok gekk at eiga hana. Hon 
var kvenna fríðust ok nær allra kvenna stærst 
þeira sem menskar váru. Enn sem þau höfðu 
einn Vetr ásamt verit, ól Mjöll sveinbarn; sá 
sveinn var vatni ausinn ok nafn gefit ok Bárðr 
kallaðr, því at svá hafði heitit faðir Dumbs, 
Bárðr risi. Þessi sveinn var bæði mikill ok 
vænn at sjá, at menn þóttust engan fegra 
karlmann sét hafa; var hann furðu líkr móður 
sinni, því at hon var svá fögr ok hvít á skinn- 
lit, at sá snjór tók þar nafn af henni, er hvít- 
astr er, ok í logni fellr ok mjöll er kallaðr. 
Litlu síðar gerðist ósamþykki í millum þursa 
ok Dumbs konungs, ok vildi Dumbr kcnungr 
eigi hætta þar Bárði syni sínum í ófriði þeim, 
ok flutti hann suðr í Noreg til fjalla þeira, er 
Dofrafjöll heita. Þar réð fyrir sá bergbúi, er 
Dofri er nefndr; hann tók vel við Dumbi; þar 
var hin mesta vinátta með þeim; leitaði Dumbr 
þar fóstrs syni sínum, enn Dofri tók við hon- 
um; var Bárðr þá tíu vetra. Síðan vandi 
Dofri hann á alls kyns íþróttir ok ættvísi ok 
vígfimi, ok eigi var traust, at hann næmi eigi 
galdra ok forneskju, svá at bæði vár hann for- 
spár ok margvíss, því at Dofri var við þetta 
slunginn; „váru þetta alt saman kallaðar listir 
í þann tíma af þeim mönnum, sem miklir váru 
ok barðugir, því at menn vissu þá engin dæmi 


BÁRÐAR SAGA SNÆFELLSÁSS. 3 


at segja af sönnum guði norðr hingat í hálfuna. 
Dofri átti sér dóttur eina, er Flaumgerðr hét, 
allra kvenna stærst ok djarfmannleg um at. 
sjá, enn þó okki dávæn; þó var hon mensk í 
móðurætt sína, ok var móðir hennar þá önduð; 
váru þau þar þrjú saman í hellinum Vel fell 
á með þeim Bárði ok Flaumgerði, ok meinaði 
Dofri þat eigi. Enn þá Bárðr var þrettán 
vetra, gifti Dofri honum dóttur sína Flaum- 
gerði, ok váru þau þar með Dofra þar til 
Bárðr var átján vetra. Þá var þat á einni 
nótt, at Bárðr lá í sæng sinni, at hann dreymdi, 
at honum þótti tré eitt mikit koma upp í eld- 
stó fóstra síns Dofra. Þat var harðla marg- 
kvíslótt upp til limanna. Þat óx svá skjótt, 
at þat hrökk upp í hellisbjargit, ok því næst 
út í gegnum hellisgluggann. Þar næst var þat 
svá mikit, at brum þess þótti honum taka um. 
allan Noreg, ok þó var á einum kvistinum 
fegursta blóm, ok váru þó allir blómamiklir. 
Á einum kvistinum var gullslitr. Þann draum 
réð Bárðr svá, at í hellinn til Dofra mundi koma 
nökkurr konungborinn maðr ok fæðast þar upp, 
ok sá sami maðr mundi verða einvaldskonungr 
yfir Noregi. Enn kvistr sá hinn fagri mundi 
merkja þann konung, er af þess ættmanni væri 
kominn, er þar yxi upp, ok mundi sá konungr 
boða annan sið enn þá gengi; var honum 
draumr sá ekki mjög skapfeldr; a menn 

þat fyrir satt, at þat hit bjarta blóm merkti Óláf 
konung Haraldsson. Ok eftir draum þenna fóru 
þau Bárðr ok Flaumgerðr í burt frá Dofra. 
. Enn litlu síðar kom þar Haraldr Hálfdanar- 
son, ok fæddist þar upp með Dofra jötni; efldi 
Dofri hann síðan til konungs eftir því sem 
segir í sögu Haralds konungs Dofrafóstra. 

2. Bárðr fór norðr á Hálogaland ok hafðist 
þar við; hann átti þrjár dætr við Flaumgerði 
konu sinni; hin elzta hét Helga, önnur Þór- 
dís, þriðja Guðrún. Enn sem Bárðr hafði einn 
vetr verit á Hálogalandi, þá andaðist Flaum- 
gerðr kona hans, ok þótti honum þat hinn 
mesti skaði. Síðan bað Bárðr Herþrúðar, dótt- 
ur Hrólfs. hersis hins auðga; við henni átti 
hann sex dætr; hét ein Ragnhildr, önnur 
Flaumgerðr, Þóra, Þórhildr, Geirríðr ok Mjöll. 
Nú er þar til að taka, at vex at eins ófriðr 
milli þursa ok Dumbs konungs; þótti þeim hann 
afargrimmr viðreignar. Bundust þeir þá sam- 
an og gerðu þat statt með sér, at ráða hann 
af. Hét sá Harðverkr, er fyrir þeim var. 
Gekk þetta fram, at þeir mættu honum einn 
dag á steinnökkva einum; váru þeir átján sam- 
an; sóttu þeir at honum ok börðu hann með 
járnstöngum, enn hann varðist með árum, ok 
lauk með því, át Dumbr konungr fell, enda 
hafði hann þá drepit tólf af þeim, enn Harð- 
verkr var eftir ok þeir sex saman; gerðist 

hann þá konungr yfir þeim norðr þar. Mjöll 
giftist aftr Rauðfeldi hinum sterka, syni Svaða 
jötuns norðan frá Dofrum; þau áttu þann son, 
er Þorkell hét; hann var mikill ok sterkr; 
hann var svartr á hár ok hörund. Enn þeg- 
ar hann hafði aldr til, varð hann hinn mesti 
ójafnaðarmaðr. Litlu síðar andaðist Mjöll móðir 
hans, enn Þorkell kvæntist ok fekk Eygerðar 
Úlfsdóttur af Hálogalandi. Móðir Eygorðar var 
Þóra dóttir Mjallar, Áns dóttur bogsveigis. 
Fór Þorkell þá bygðum til Hálogalands ok var 
Í nágrenni við Bárð bróður sinn; bjuggu þeir í 
firðinum Salpta norðarlega á Hálogalandi. 
Nökkuru síðar fóru þeir bræðr norðr yfir 
Dumbshaf ok brendu inni Harðverk hinn sterka 
ok þrjátigu þursa með honum. Siðan treystist 
Bárðr eigi þar að festast. Fóru þeir þá heim 
aftr í Salpta, ok bjuggu þar til þess er Har- 
aldr konungr lúfa efldist til ríkis í Noregi. 
Ok er hann var fullgerr í því starfi, varð hann 
svá ríkr og ráðgjarn, at sá skyldi engi maðr 
vera í milli Raumeflar suðr til Finnabús norðr, 
sá er nökkurs var ráðandi, svá at eigi gyldi 
honum skatt, jafnvel þeir sem saltit brendu, 
svá sem hinir, sem á mörkinni yrktu. Enn er 
Bárðr frétti þetta, þóttist hann vita, at hann 
mundi eigi heldr undan ganga þessum hans 
álögum enn aðrir; vildi hann þá heldr forláta 
frændr og fóstrjarðir enn lifa undir slíku ánauð- 

aroki, sem hann frétti, at allr almúginn var 
þá undirgefinn. Kom honum þat þá helzt í hug 
at leita annarra landa. 

3. Maðr er nefndr Bárðr, Heyangrs-Bjarnar- 
son, háleygskr at ætt; þeir lögðu lag sitt nafn- 
ar, ok urðu á þat sáttir, at leita Íslands, því 
at þaðan váru sagðir landkostir góðir, enda 
sagði Bárðr Dumbsson sér hafasvo drauma gengit, 
at hann muni á Íslandi sinn aldr ala. Stýrðu 
sínu skipi hvárr þeira, ok váru vel þrír tigir 
menn með hvárum. Á skipi með Bárði var 
Herþrúðr kona hans ok dætr bans allar. Þar 
var mestr virðingarmaðr, annarr enn Bárðr, Þor- 
kell Rauðfoldsson, bróðir Bárðar Dumbssonar. 
Þar var ok á skipinu mikill bóndi, er Skjöldr 
hét, háleygskr at ætt, ok kona hans, er Gróa 
hét. Þau váru mjök ósamþykk at skapsmun- 
um. Var ok á skipi sá maðr er Svalr hét ok 
Þúfa kona hans; þau váru tryld mjök bæði, ó- 
hæg ok at öllu illa fallin. Þar váru á ambátt- 
ir tvær, hét önnur Kneif, enn önnur Skinnbrók, 
ok sveinn einn ungr, er Þorkell hét, ok var 
kallaðr skinnvefja; hann var manni firnari enn 
systrungr við Bárð at frændsemi, ok hafði verit 
fæddr upp fyrir norðan Dumbshaf. Þar var 
ilt til vaðmála, ok var sv inninn vafinn í sela- 
skinnum til skjóls, ok hafði þat fyrir reifa, ok 
því var hann kallaðr Þorkell skinnvefja; hann 
var þá frumvaxta, er hér var komit sögunni. 

Hann var hár maðr ok mjór ok langt upp 
klofinn, handsíðr ok liðaljótr, ok hafði mjóva 
fingr ok langa, þunnleitr ok langleitr, ok lágu 
hátt kinnarbeinin, tannberr ok tannljótr, úteygr 
ok munnvíðr, hálslangr ok höfuðmikill, herða- 
lítill ok miðdigr, fæturnir langir og mjóvir; frár 
var hann ok fimr við hvatvetna, örúðigr ok 
erjusamr, ok hollr um hvatvetna þeim er hann 
- þjónaði. Þar var ok skipmaðr með Bárði sá 
er Þórir hét, mikilhæfr ok rammr at afli. Hann 
var Knarrarson, Jökulsgonar, Bjarnarsonar hins 
- suðreyska. Með Bárði var ok Ingjaldr Alfarins- 
son, Válasonar, bróðir Hólmkels, föður Ketil- 
ríðar, er Víglundr orti flestar vísur um. Marg- 
ir menn aðrir váru á skipi með Bárði, þó hér 
sé eigi nefndir. Enn þegar þeir nafnar váru 
burt búnir; létu þeir í haf ok höfðu harða úti- 
vist ok váru í sjó hálft hundrað dægra, ok 
kómu sunnan at landinu ok heldu vestarlega. 
Þeir sjá þá fjall eitt mikit ok lukt alt ofan 
með jöklum; þat kölluðu þeir Snjófell, enn nes- 
it kölluðu þeir Snjófellsnes. Þar fyrir nesinu 
skildi með þeim nöfnum; helt Bárðr Heyangrs- 
Bjarnarson vestr fyrir landit ok svá í norðr, 
ok var hann enn úti hálft hundrað dægr í ann- 
at sinn, ok kom loks í Skjálfandafljótsós ok 
nam Bárðardal allan upp frá Kálfsborgará milli ok 
Eyjardalsár ok bjó á Lundarbrekku um hríð. Þá 
þótti honum landviðri betri enn hafviðri, ok 

meinti af því löndin betri fyrir sunnan heiðar, 
ok sendi syni sína suðr um gói, ok fundu þeir 
þá góibeitla ok annan gróðr; fór þá annarr 
aftr, enn annarr varð eftir. Þá gerði Bárðr 
kjálka hverju kvikindi því er gengt var, ok 
lét hvat draga sitt fóðr ok fjárhlut. Hann fór 
Vánarskarð; þat heitir nú Bárðargata. Hann 
nam síðan Fljótshverfi ok bjó at Gnúpum, ok 
var kallaðr þaðan af Gnúpa-Bárðr; hann átti 
mörg börn; hans son var Sigmundr, faðir Þor- 
steins, er átti Æsu, dóttur Hrólfs rauðskeggs; 
þeira dóttir var Þórunn, er átti Þorkell leifr, 
ok var þeira son Þorgeirr Ljósvetningagoði. 
Annarr son þeira Bárðar ok Herþrúðar var 
Þorsteinn; faðir Þóris, er var á Fitjum með 
Hákoni konungi, ok skar rauf á húð ok hafði 
þat fyrir hlíf; því var. hann leðrháls kallaðr. 
Hann átti Fjörleifu Eyvindardóttur; þeira synir 
váru Hávarðr á Fellsmúla ok Herjólfr at Mý- 
vatni ok Ketill í Húsavík, Vémundr kögurr, er 
átti Halldóru dóttur Þorkels svarta, ok Áskell 
ok Háls. Hann bjó á Helgastöðum. 

4. Bárðr Dumbsson lagði sínu skipi inn í 
Lón þat sunnan gengr í nesit ok þeir kölluðu 
Djúpalón; þar gekk Bárðr á land ok hans menn 
ok er þeir kómu í gjárskúta einn stóran, þá 
blótuðu þeir til heilla sér; þat heitir nú Trölla- 
kirkja. Síðan settu þeir upp skip sitt í vík 
einni. Þar á lóninu höfðu þeir gengit á borð 

at álfreka, ok þann sama vallgang rak upp í 
þessarri vík, ok því heitir þat Dritvík. Síðan 
fóru þeir at kanna lönd, ok er Bárðr kom á 
víkrnes eitt, þá bað Kneif ambátt, at Bárðr 
“skyldi gefa henni nesit, ok svá gerði hann, ok 
er þat nú kallat Kneifarnes. Þá fann Bárðr 
helli stóran ok þar dvöldu þeir um hríð. Þar 
þótti þeim svara öllu því er þeir mæltu, því at 
dvergmála kvað fast í hellinum. Hann kölluðu 
þeir Sönghelli, ok gerðu þar öll ráð sín, ok 
helzt þat alla stund síðan meðan Bárðr lifði. 
Síðan fór Bárðr þar til hann kom at tjörn 
einni; þar fór hann ór klæðum sínum öllum ok 
þó sér í fjörunni, ok hana kalla menn Bárð- 
arlaug. Þaðan skamt í frá gerði hann bæ stór- 
an ok nefndi hann at Laugarbrekku ok bjó 
þar nökkura stund. Sá maðr kom út með 
Bárði bónda, er Sigmundr hét; hann var sonr 
Ketils þistils, er nam Þistilsfjörð. Hildigunnr 
hét kona hans; þau váru með Bárði at Langar- 
brekku. Þorkell rauðfeldr nam sér land, er á 
Arnarstapa heitir, enn Skjöldr bjó í Tröð; enn 
Gróa kona hans undi eigi hjá honum sakir 
skapsmuna sinna, því at hon þóttist bonum of- 
góð, ok fór í hellisskúta einn, ok ruddi með 
bjarghöggum, svá at þar varð stór hellir, ok bjóst 
þar um með fóng sín, svá at hon hafði engan 
bústað annan meðan Skjöldr lifði, ok var hann 
kallaðr Gróuhellir. Enn eftir Skjöld dauðan 

bað Þorkell skinnvefja Gróu, ok með atgangi 
Bárðar frænda hans fekk hann hennar, ok 
bjuggu þau síðan at Dögurðará. Þórir Knarr- 
arson varðveitti bæ Bárðar at Öxnakeldu. 
Skinnbrók ambátt Bárðar bjó at bæ þeim er 
Skinnbrókarlækr heitir. Ingjaldr fór fram 
fyrir nesit ok fann sér land at ráði Bárðar þar 
sem heitir at Ingjaldshváli. Svalr ok Þúfa 
hurfu frá skipinu þegar hina fyrstu nótt, ok 
spurðist eigi til þeira nökkura stund, enn reynd- 
ar váru þan í fjallinu ok tryldust þar bæði. 
Ok er á leið, gerðust margar óspektir af þeim, 
ok treystust menn ekki at at gera sakir tröll- 
dóms þeira. Þat var einn tíma, at hvalr kom 
á reka Bárðar, ok hafði Svalr þá vanda sinn, 
ok fór til um nótt at skera hvalinn; ok sem 
hann hafði skorit hvalinn um stund, kom Bárðr 
þar, tókst þar glíma sterkleg með þeim. Tryld- 
ist Svalr þá, svá at Bárði varð  aflafátt, enn 
þó kom svá um síðir, at Bárðr braut hrygg í 
Sval ok kasaði hann þar í mölinni, okheitir þar 
Svalsmöl. Aðra nótt eftir fann hann Þúfu á 
hvalnum ok drap hana með sama móti. Þetta 
þótti hin mesta landbreinsan. | 

ö. Þorkell Rauðfeldsson átti tvá sonu við 
konu sinni; hét annarr Sölvi, enn annarr Rauð- 
feldr eftir föður hans. teir uxu upp á Arnar- 
stapa ok váru efnilegir menn. Dætr Bárðar 
vaxa upp at Laugarbrekku, bæði miklar ok á- 

sjálegar. Helga var þeira elzt. Þorkelssynir ok 
Bárðardætr höfðu saman leika sína á vetrinn á 
svellum við ár þær er þar eru ok Barnár 
heita. Þau höfðu löngum leikmikit ok gengu 
með hinu bezta kappi. Vildu forkelssynir meir 
ráða, því at þeir váru sterkari. Enn Bárðar- 
dætr- vildu ekki láta sinn hlut lakari verða um 
þat þær máttu. Þat var einn dag, at þau 
váru at leik tínum, ok gekk þeim þá enn með 
kappi, Rauðfeld ok Helgu. Hafísar lágu við. 
Þenna dag var þoka mikil.“ Þau höfðu þá 
leikinn alt við sjóinn niðri. Rauðfeldr hratt 
þá Helgu út á sjó með jakanum, enn vindr 
stóð mikill af landi; rak þá jakann út til haf- 
íssins; fór Helga þá upp á hafísinn. Hina sömu 
nótt rak ísinn undan landi ok út í haf. Hön 
fylgdi þá ísinum, enn hann rak svá ört. at 
innan sjau daga kom hon með ísinum til Græn- 
lands.: Þá bjó í Brattahlíð Eiríkr rauði, Þor- 
valdson, Ásvaldssonar, öxna-Þórissonar. Eiríkr 
átti Þjóðhildi dóttur Jörundar Atlasonar ok Þor- 
bjargar knarrarbringu, enn stjúpdóttur Þorbjarnar 
hina haukdælska. Þeira son var Leifr hinn bepni. Þá 
hafði Eirikr einum vetri áðr bygt Grænland. Helga 
þá hjá Eiríki vetrvist. Þá var sá maðr á vist með 
Eiríki er Skeggi hét skinna-Bjarnarson, Skút- 
aðar.-Skeggjasonar. Hann var íslenzkr ok var 
kallaðr Miðfjarðar-Skeggi, því hann bjó at 
Reykjum í Miðfirði, enn var löngum í kaupferð- 

um. Helga var kvenna vænst. Hon þótti ok 
með undarlegu móti þar hafa komit, ok fyrir 
þat var hon tröll köllut af sumum mönnum; 
svá var hon ok karlgild at atli til hvers sem 
hon tók. Hon sagði alt hit sanna af ferðum 
sínum. Vaknaði Eiríkr við ætt hennar, því 
hann þekti Bárð, þó Eiríkr væri þá ungr, er 
- Bárðr kom til Íslands. Þat var einn dag, at 
Helga stóð úti ok litaðist um ok kvað vísu: 
(1) Sæl værak, 

ef sjá mættak 

Búrfell ok Bala, 

báða Lóndranga, 

Aðalþegnshóla 

ok Öndvertnes, 

Heiðarkollu 

ok Hreggnasa, 

Dritvík ok möl 

fyr dyrum fóatra. 


Þessi örnefni öll eru á Snjófellsnesi. Skeggi 
tók Helgu at sér ok hafði við hana fylgjulag. 
Um vetrinn kómu tröll ok óvættir ofan Í 
Eiríksfjörð ok gerðu mönnum hit mesta mein, 
lömdu skip, enn beinbrutn menn. Þau váru 
þrjú saman, karl ok kerling ok son þeira. 
Skeggi bjóst til at ráða þan af, ok þat fór 
fram með því at Helga hjálpaði honum til ok 
gaf honum nálega lif. Um sumarit eftir fór 
Skeggi til Noregs ok Helga með honum, ok 
var hann þar vetr annan. At sumri eftir fór 

hann til Íslands ok heim til Reykja til bús 
síns. Helga fór ok heim með honum. Ekki 
hafa þau barna átt, svá at getit sé. Nú er 
þar til.at taka, at þær systr, dætr Bárðar, 
kómu heim til Laugarbrekku ok segja föður 
sínum, hversu farit hafði með þeim Rauðfeld 
ok Helgu dóttur hans. Bárðr varð við þat 
mjök reiðr ok spratt þegar upp ok gekk í 
burtu ok til Arnarstapa. Hann var þá mjök 
dökkr yfirlits. Eigi var Þorkell heima; hann 
var genginn til sjávar. Piltarnir Rauðfeldr ok 
Sölvi váru úti; þá var annar þeira ellefu vetra, 
enn annarr tólf. Bárðr tók þá báða, undir sína 
hönd hvárn, ok gekk með þá til fjalls. Ekki 
gerði þeim um at brjótast, því at svá var 
Bárðr sterkr, at hann mátti svá halda, þó at 
væri fullrosknir menn. Enn er hann kom í 
fjallit upp, kastaði hann Rauðfeld í gjá eina 
stóra ok svá djúpa, at Rauðfeldr var þegar 
dauðr er hann kom niðr. Þar heitir nú Rauð- 
feldsgjá. Hann gekk með Sölva nökkurn lengra, 
þar til er hann kom á einn hamar hávan. Þar 
kastaði hann Sölva ofan fyrir; enn er hann 
kom niðr, brotnaði hausinn, ok dó hann svá. 
Þar heitir síðan Sölvahamarr. Eftir þat gekk 
hann aftr til Arnarstapa ok segir dauða þeira 
bræðra ok gekk síðan heim á leið. Þá kom 
Þorkell heim og spurði, hversu at hefði borizt 
um líflát sona sinna. Hann snýr þá í veginn 

„ eftir bróður sínum, ok er þeir fundust, varð 
ekki af kveðjum, utan þeir ráðast þegar á, ok 
gekk flest upp fyrir þeim. Þat varð um síðir, 
at Þorkell fell, því at Bárðr var þeira sterk- 
ari. Þorkell lá eftir fallit stund þá, enn Bárðr 
gekk heim.  Brotnat hafði lærleggr Þorkels í 
glímu þeira bræðra. Þá stóð hann upp ok 
hnekti heim; síðan var bundit um fót hans ok 
greri hann mjök at heilu. Hann var síðan 
kallaðr Þorkell bundinfóti. Þegar er hann var 
gróinn, fór hann burt af Snjófellsnesi með alt 
sitt ok austr til Hængs Þorkelssonar; hans 
móðir var Hrafnhildr dóttir Ketils hængs ór 
- Hrafnistu. Hann hafði numit alla Rangárvöllu ok 
bjó at Neðra-Hofi. Með ráði Hængs nam Þorkell 
land umhverfis Þríhyrning ok bjó þar undir fjallinu 
sunnan; er hann þar talinn með landnámsmönnum. 
Hann var hamranmr mjök. Þá átti hann þessi 
. börn með konu sinni: Börk blátannarskegg, föð- 
ur Starkaðar undan Þríhyrningi, ok Þórný, er 
átti Ormr Stórólfsson ok Dagrún móðir Bessa. 

6. Svá brá Bárði við alt saman, viðreign 
þeira bræðra ok hvarf dóttur sinnar, at hann 
gerðist bæði þögull ok illr viðskiftis, svá at 
menn höfðu engar nytjar hans síðan. Þess er 
getit, at Bárðr kom einn dag at máli við Sig- 
mund félaga sinn, ok mælti svá: „Ek sé þat“, 
segir hann, „at sakir ættar minnar ok harma 
stórra ber ek eigi náttúru við alþýðu manna, 

ok því mun ek leita mér nökkurra annarra ráða, 
enn fyrir langa ok dyggilega þjónnstu við mik 
vil ek gefa þér jörðina hér at Laugarbrekku 
með því búi er því fylgir“. Sigmundr þakkar 
honum gjöfina. Þóri Knarrarsyni gat hann 
landit at Öxnakeldu. enn Þorkalti skinnvefju 
gaf hann Dögurðará, ok þar var hin mesta vin- 
átta með þeim með frændsemi, ok helzt langa 
æfi. Eftir þetta hvarf Bárðr í burtu með alt 
búferli sitt, ok þykkir mönnum sem hann muni 
í jöklana horfit hafa ok bygt þar stóran helli, 
því at þat var meir ætt hans, at vera í stór- 
um hellum enn húsum, því at hann fæddist. 
. upp með Dofra í Dofrafjöllum; var hann tröll- 
um ok líkari at afli ok vexti enn menskum 
mönnum, ok var því lengt nafn hans ok kallaðr 
Bárðr Snjófellsáss, því at þeir trúðu á hann rá- 
lega þar um nesit ok höfðu hann fyrir heit- 
guð sinn; varð hann ok mörgum: hin mesta 
bjargvættr. Sigmundr ok Hildigunnr bjuggu 
síðan at Laugarbrekku, er Bárðr hvarf, alt 
til dauðadags, ok er Sigmundr þar heygðr. 
Hann átti þrjá sonu; einn var Einarr, er bjó 
at Laugarbrekku; hann átti Unni, dóttur Þóris, 
bróður Ásláks í Langadal. Hallveig var dóttir 
þeira; hana átti Þorbjörn Vífilsson.  Breiðr 
hét annar; hann átti Gunnhildi dóttur Ásláks 
í Langadal; þeira son var Þormóðr, er átti 
Helgu Önundardóttur systur skáld-Hrafns; þeira 

dóttir var Herþrúðr, er Símun átti; þeira dótt- 
ir var Gunnhildr, er Þorgils átti; þeira dóttir 
var Valgerðr, móðir Fiunboga bins fróða í 
Geirshlíð. Þorkell hét hinn þriði; hann átti 
Jóreiði dóttur Tinds Hallkelssonar. Eftir and- 
lát Sigmundar bjuggu þau Hildigunnr þar ok 
Einarr son hennar. Þat var talat, at Hildi- 
gunnr væri fjölkunnig, ok fyrir þat var henni 
stefnt af þeim manni er Einarr hét ok var 
kallaðr lón-Einarr, ok fór til Laugarbrekku 
með sjaunda mann ok stefndi Hildigunni um 
fjölkyngi, enn Einarr sonr hennar var þá ekki 
heima. Hann kom þá heim, er Lón-Einarr var 
nýfarinn á brott; hon segir honum þessi tíðindi 
ok færði honum kyrtil nýgervan.  Einarr tók 
skjöld sinn ok sverð ok verkhest ok reið eftir 
þeim. Hann sprengdi hestinn á björgum þeim, 
er Bárðr Snæfellsáss deyddi Þúfa konu Svals 
ok Þúfubjörg eru köllut. Einarr gat farit þá 
hjá brekkum stórum ok þar börðust þeir, ok 
fellu sjau menn af Lón-Einari, enn þrælar hans 
tveir runnu frá honum. Þeir nafnar sóttust 
lengi. Þat segja menn, at Einarr Sigmundar- 
son hafi kallat á Bárð til sigrs sér; þá gekk 
í sundr bróklindi Lón-Einars, ok er hann tók 
þar til, hjó Einarr hann banahögg. Þræll Ein- 
ars Sigmundarsonar, er Hreiðarr hét, hljóp 
eftir þeim, ok sá af Þúfubjörgum hvar þrælar 
Lón-Einars hlupu. Hann rann eftir þeim ok 

drap þá báða í vík einni. Þat heitir nú í 
Þrælavík. Fyrir þat gaf Einarr honum frelsi 
ok land svá vítt, sem hann fengi unnit og gert 
um þrjá daga; þat heitir Hreiðarsgerði, ok bjó 
hann þar síðan.  Einarr bjó at Laugarbrekku 
alt til elli, ok er heygðr skamt frá Sigmundar 
haugi föður hans. Haugr Einars er ávalt vall- 
gróinn vetr ok sumar. 
€.- Þat er nú þessu næst, sem fyrr var frá 
sagt, at Helga Bárðardóttir var hjá Miðfjarðar-. 
Skeggja, ok er Bárðr spurði þat, sótti hann 
hana um haustit ok hafði heim með sér, því 
at Skeggi var þá kvæntr. Engu undi hon sér 
síðan, er hon skildi við Skeggja; mornaði hon 
ok þornaði æ síðan. Þat var einn dag, at hon 
kvað vísu þessa: 
(2) Braut vilk bráðla leita, 
brestr eigi stríð í flestu 
mér fyr menja rýri, 
mun ek dálega kálast, 
þvít auðspenni unnak 
allteitum sefa heitum, 
sorg mák sízt því byrgja, 
sitk. ein, trega greinum. 
Eigi undi Helga hjá föður sinum ok hvarf 
þaðan í burt, ok þýddist hvárki nálega menn 
né fénað eða herbergi. Var hon þá oftast í 
hreysum eða hólum. Við hana er kendr Helgu- 
hellir í Drangahrauni ok miklu víðar eru ör- 
nefni við hana kend um Ísland. Hon þá vetr- 

vist at Hjalla í Ölfusi, enn ekki Guðrún Gjúka- 
dóttir, þó þat segi nökkurir menn, hjá þeim 
feðgum Þóroddi ok Skafta. Var Helga þar 
með dul, ok lá í yztu sæng í skála um vetr- 
inn ok hafði fortjald fyrir. Hon sló hörpu nær 
allar nætr, því at henni varð þá enn sem oft- 
ar ekki mjök svefnsamt.  Austmaðr var með 
þeim feðgum, er Hrafn hét. Oft töluðu menn 
um þat, at eigi þóttust vita, hver þessi kona 
var. Hrafn leiddi þar einnhverr mestan grun 
á, ok eina nótt forvitnaðist hann undir tjaldit; 
sá hann at Helga sat uppi í einum serk. Hon- 
um sýndist konan fríð mjök. Vildi hann upp 
í sængina ok undir klæðin hjá henni, enn hon 
vildi þat eigi. Tókust þau þá til, ok skildu 
með því, at sundr gekk í Hrafni austmanni 
hinn hægri handleggr ok hinn vinstri fótleggr. 
Litlu síðar hvarf Helga þaðan í burt ok fór víða 
um Ísland ok festi hvergi yndi; var hon all- 
staðar með dul, enn oftast fjarri mönnum; var 
hon ok nökkurum stundum hjá feðr sínum. 

8. Hetta er nefnd tröllkona; hon átti bygð 
í Ennisfjalli ok var hin mesta hamhleypa ok 
ill viðskiftis bæði við menn ok fénað. Þat var 
einn tíma, at hon drap mart fé fyrir Ingjaldi 
at Hváli; enn er hann varð þess víss, fór hann 
til móts við hana; leitaði hon þá undan, enn 
hann elti hana alt í fjall upp. Mixlir váru í 
þann tíma fiskiróðrar á Snjófellsnesi, ok lét þó 

engi betr sækja enn Ingjaldr; var hann ok 
hinn mesti sægarpr sjálfr. Enn er Hetta dró 
undan, mælti hon: „Nú mun ek launa þér 
fjártjón þat er ek veld. ok vísa þér á mið þat, 
er aldri mun fiskr bresta, ef til er sótt; þarftu 
ok ekki at bregða vanda þínum at vera einn 
á skipi, sem þú ert vanr at vera.“ Hon kvað 
þá vísu: 
(8) Róa skaltu fjall firðan 

fram á lög stirðan; 

þar muu gaurr glitta, 

ef þú vilt Grímsmið hitta; 

þar skaltu þó liggja — 

Þórr er viss til Friggjar —; 

rói Norpr enn nefskammi 

Nesit í Hjúkhvammi. 
Skildi þar með þeim. Þetta var um hausttíma. 
Annan dag eftir reri Ingjaldr á sjó ok var 
einn á skipi, ok rær alt þar til er frammi var 
fjallit ok svá nesit. Heldr þótti honum lengra 
enn hann hugði. Veðr var gott um morgin- 
inn; enn er hann kom á miðit, var undir fiskr 
nógr. Litlu síðar dró upp flóka á Ennisfjalli 
ok gekk skjótt yfir. Þar næst kom vindr ok 
fjúk með frosti. Þá sá Ingjaldr mann á báti 
ok dró fiska handstinnan; hann var rauðskegg- 
jaðr. Ingjaldr spurði hann at nafni; hann 
kvaðst Grímr heit:. Ingjaldr spurði, hvárt 
hann vildi ekki at landi halda. Grímr kveðst 
eigi búinn, — „ok máttu bíða þar kr er ek 


90 BÁRÐAR SAGA SNÆFFLLSÁSS. 


hefi hlaðit bátinn“. Veðr gekk upp at eins ok 
gerði svá sterkt ok myrkt. at eigi sá stafna Í 
milli. Tapat hafði Ingjaldr önglum sínum öll- 
um ok veiðarfærum; váru ok árar mjök lúnar. 
Þóttist hann þá vita, at hann mundi ekki at 
landi ná sakir fjölkyngis Hettu ok þetta mundu 
alt hennar ráð verit hafa. Kallaði hann þá til 
fulltingis sér Bárð Snæfellsáss. Tók Ingjald þá 
fast at kala, því at drjúgum fyldi skipit, enn 
frýs hvern ádrykk þann er kominn var. Ingjaldr 
var vanr at hafa yfir sér einn skinnfeld stór- 
an, ok var hann þar í skipinu hjá honum; tók 
hann þá feldinn ok lét yfir sik til skjóls; þótti 
honum sér þá vísari dauði enn líf. — Þat bar 
til um daginn heima at Ingjaldshváli um mið- 
degi, at komit var upp á skjá um máltið í 
stofu, ok kveðit þetta með dimmri raust: 
(4) Út reri einn á báti 

Ingjaldr í skinnfeldi 

týndi átján önglum 

Ingjaldr í skinnfeldi, 

ok fertugu færi 

Ingjaldr í skinnfeldi, 

aftr kom aldri síðan 

Ingjaldr í skinnfeldi. 
Mönnum brá mjök við þetta, enn þat hafa 
menn fyrir satt, at Hetta tröllkona muni þetta 
kveðit hafa, því at hon ætlaði sem hon vildi 
at væri, at Ingjaldr skyldi aldri aftr hafa kom- 
it, sem hon hafði ráð til sett. Enn er Ingjaldr 

var nálega at bana kominn, sá hann hvar ma“r 
reri einn á báti; hann var í grám kufli ok 
hafði svarðreip um sik. Ingjaldr þóttist þar 
kenna Bárð vin sinn. Hann reri snarlega at 
skipi Ingjalds ok mælti: „Lítt ertu staddr, 
kumpán minn, ok váru þat mikil undr, at þú 
jafnvitr maðr lézt slíka óvætt ginna þik sem 
Hetta er; ok far nú á skip með mér ef þú 
vilt, ok prófa at þú fáir stýrt, enn ek mun 
róa.“ Ingjaldr gerði svá. Hvarf Grímr þá á 
bátinum, er Bárðr kom; þykkir mönnum sem 
þat muni Þórr verit hafa. Bárðr tók þá at 
róa allsterklega, ok alt þar til er hann dró 
undir land; flutti Bárðr Ingjald heim ok var 
hann mjök þakaðr, ok varð hann alheill, enn 
Bárðr fór heim til sins heimilis. 

9. Óvættr ein, er Torfár-Kolla hét, enn 
Skinnhúfa öðru nafni, hon átti heima at Hnaus- 
um; hon gerði mart ilt bæði í stuldum ok 
niðkipam. Þórir at Öxnakeldu fann hana 
á fé sínu um nótt. Þau réðust þegar á ok 
glímdu. Fann Þórir brátt at hon var hit mesta 
tröll; var þeira atgangr bæði harðr ok langr, 
enn þó lauk með því, at hann braut í henni 
hrygginn, ok gekk svá af henni dauðri. Kon 
er hann stóð upp, þá kvað hann vísu: 


(5) Tröll er Torfár-Kolla, 
trautt er hon laus, frá Hnausum 
hon gekk leið, sem ljóðak, 

lotin um eystri Botna; 
hugðak heimsku flagði 
hryggspenning dag þenna; 
misti tröll hit trausta 
tir, enn ek beygði svira. 


Töluðu þat margir menn, at Bárðr mundi enn 
í þessu hafa hjálpat Þóri, því at allir vinir 
hans kölluðu á hann, ef í nökkurum nauðum 
váru staddir. Oft sveimaði Bárðr um laudit 
ok kom víða fram. Var hann svá oftast búinn, 
at hann var í grám kufli ok svarðreip um sik, 
klafakerlingu í hendi ok í fjaðrbrodd langan 
ok digran; neytti hann ok hans jafnan, er 
hann gekk um jökla. Þess er getit, at þeir 
bræðr hafi fundizt ok sæzt heilum sáttum, 
Bárðr ok Þorkell; áttu þeir síðan mörg skifti 
saman, ok höfðu löngum samvistir saman Í 
Brynjudal, í helli þeim, er Bárðarhellir er kall- 
aðr síðan. ok haft hafa þeir leika hjá Eiríki í 
Skjaldbreið á Eiríksstöðum.  Þangat sótti ok 
norðan af Siglunesi Lágálfr lítillar drósar son; 
þeir höfðu glímur. ok váru þeir jafnir Lágálfr 
ok Eiríkr, enn Eiríkr hafði áðr borit af Þor- 
katli bundiufóta, enn síðan glímdu þeir Bárðr 
ok Eiríkr ok brotnaði hönd hans. Lágálfr 
gekk heiman til leiks ok heim at kveldi; hann 
glímdi um leið við sauðamann Hallbjarnar af 
Silfrastöðum, er Skeljungr hét; hann var ham- 
rammr. Skeljungr fell ok brotnaði fótr hans. 

Bar Lágálfr hann til bæjar ok fór síðan veg 
sinn, ok er hann gekk fram eftir Blönduhlíð, 
kom hann á Frostastaði ok sunnan undir hús- 
in ok at vindglugginum, ok sá inn í húsit, enn 
bóndi talaði við húsfreyju, at hon hefði tekit 
ór mjölbelg þeim, er hekk yfir þeim, ok sló 
hana pústr, enn hon grét við. Lágálfr rétti 
inn öxina í glugginn ok hjó ofan belginn; kom 
hann í höfuð bónda ok fell hann í óvit. Lág- 
álfr sneri á leið ok ferr heim á Siglunes um 
kveldit, ok er hann ór þessarri sögu. Bóndi 
raknar við ok ætlar belginn sjálfan ofan hafa 
dottit. Segja þat ok nökkurir menn, at verit 
hafi at leikum í Skjaldbreið Ormr Stórólfseon 
ok glímdi við Bergþór Bláfelling, ok hafi Ormr 
af borit. Þar var ok Ormr skógarnefr ok var 
þá ungr; hann glímdi við Þóri ór Þórisdal; sá 
dalr er í Geitlandsjökli; var Þórir þeira drjúg- 
ari. Þar var ok Þórálfr Skólmsson, er glímdi 
við Hallmund ór Balljökli; var nær um með 
þeim, enn Bárðr þótti þeim sem sterkastr mundi 
vera. Skildi svá þessa leika, at ekki varð 
fleira til tíðenda. 

10. Önundr hét maðr ok kallaðr breiðskeggr; 
hann var Úlfarsson, Úlfssonar af Fitjum, Þóris- 
sonar hlammanda. Hann bjóí Reykjardal hin- 
um efra á þeim bæ, er á Breiðabólsstað heitir. 
Hann átti Geirlaugu dóttur Þormóðar af Akra- 
nesi, systur Bessa. Þórodda hét dóttir þeira; 

hennar fekk Torfi Valbrandsson, Valþjófssonar, 
Örlygssonar frá Esjubergi. Henni fylgdi heim- 
an hálfr Breiðabólsstaðr, ok váru gervir ór 
tveir bæir. Sjá Torfi drap Kroppsmenn tólf 
saman, ok hann réð mest fyrir drápi Hólms- 
manna, ok var þar fyrirmaðr víga-Hörðr, systr- 
son Torfa, ok Geirr, er hólmrinn er við kendr, 
Geirshólmr. Torfi var ok á Hellisfitjum ok IÍll- 
ugi svarti, Sturla goði; þá váru átján Hellis- 
menn drepnir, enn Auðun Smiðkelsson brendu 
þeir inni á Þorvarðsstöðum. Son Torfa var 
Þorkell á Skáney.  Qddr hét son Önundar, 
mikill maðr ok efnilegr; eigi þótti annarr maðr 
efnilegri til höfðingja þar í sveitum enn Oddr. 
Þá er hann var tólf vetra, gerði hann ferð 
- sína út á Snjófellsnes til skreiðarkaupa, ok er 
hann fór heim, reið hann um Drangahraun; þá 
bar menn hans alla undan fram, því Oddr gerði 
at hesti, ok varð honum ekki fljótt um; þá gerði 
á þoku dimma; ok er hann rak fyrir sér hest- 
inn um göturnar, sá hann hvar maðr gekk ór 
hrauninu ofan at sér; sá var í grám kufli ok 
hafði klafastaf í hendi; hann veik at Oddi ok 
heilsaði honum með nafni. Oddrtók vel kveðju 
hans ok spyrr hann at nafni. Hann segist 
Bárðr heita ok eiga heima þar á nesinu, — „á 
ek við þik erindi; þat fyrst. at ek vingast við 
þik ok bjóða þér til jólaveizlu; þykki mér ok 
betr, at þú játir ferðinni.“ Oddr svarar: „Þat 

skal þá ok vera, síðan þú leggr þat til.“ „Þá 
gerir þú vel“, segir Bárðr, „enn þó vil ek þú 
segir engum frá þessu“. Oddr játar þvi, — 
„enn vita vil ek, hvert ek skal þessarrar veizlu 
vitja“. „Þú skalt“. segir Bárðr, „fara til Dög- 
urðarár ok láta Þorkel skinnvefju vísa þér 
réttan veg til heimilis míns.“ Síðan skildu þeír, 
ok ferr Oddr heim ok gat ekki um þetta. Enn 
um vetrinu. sjau nóttum fyrir jól, reið Oddr 
heiman einn samt ok út á Nes, ok létti eigi 
fyrr enn hann kom til Dögurðarár; þat var síð 
um kveld; þá váru tvær nætr til jóla; var lú- 
inn hestr hans mjök, því hann hafði átt færðir 
illar ok veðráttu harða. Oddr klappar á dyr- 
um ok var langt áðr til hurðar var gengit; þó 
var þat um síðir, ok hurðu upp lokit á miðjan 
klofa; þar kom út höfuð heldr ámátlegt, því 
at sjá gægðist út hjá gáttinni; hann belgdi 
augun ok vildi sjá hvat komit væri úti. Mjök 
var sjá þunnleitr ok ljótr ásýndar; enn er hann 
Sá manninn, vildi hann aftr reka hurðina, enn 
Oddr setti á milli öxarskaftit, svá eigi gekk 
aftr hurðin. Því næst fell Oddr á hurðina svá 
fast at hon brotnaði í mola. Gekk hann þá 
inn í bæinn ok þar eftir sem undan var gengit, 
ok alt þar til er hann kom í stofu; þar var 
bjart ok heitt. Þorkell sat á palli; var hann 
þá allkátr ok bauð Oddi gisting; var hann þar 
um nóttina í góðum beina. Enn um morgin- 

inn var Oddr snemma á fótum ok bjuggust 
þeir til ferðar: var þá veðr kalt ok frost mik- 
it, kollheið upp í himininn ok eskingr með 
fjöllum. Þorkell var á göngu, enn Oddr reið. 
Stefndu þeir til fjalls ok gekk Þorkell fyrir. 
Enn er þeir kvámu í fjallit, gerði á myrkr 
mikit með drífu ok því næst tók at fjúka ok 
gerði á hina sterkustu hríð. Fóru þeir svá 
lengi þar til Oddr tók at ganga, enn Þorkell 
leiddi hestinn; enn er minst var ván, hvarf 
Þorkell frá honum í hríðinni, svá at hann vissi 
aldri hvat af honum varð; bæði var þá hvast 
ok kalt, bratt ok hált at ganga; hvarflaði hann 
þá lengi svá, at hann vissi aldri hvar hann fór; 
ok nökkuru síðar verðr Oddr varr við at maðr 
gengr í dimmunnií grám kufli við stóran klafa- 
staf; lætr hann gnauða broddinn í jöklinum. 
Enn er þeir finnast, kennir Oddr þar Bárð 
Snæfellsás; heilsar hvárr öðrum ok spyrjast al- 
mæltra tíðinda; biðr Bárðr hann með sér fara: 
Ganga þeir ekki lengi áðr þeir koma í helli 
stóran ok því næst í annan helli, ok var þar 
bjart í honum; þar sátu konur heldr stórar ok 
þó hreinlegar; váru þá dregin af Oddi klæðin 
ok veittr hinn bezti beini; var hann þar um 
Jólin at öllu vel haldinn. Ekki var þar {eira 
enn heimamenn Bárðar. Á Þórdísi leizt Oddi 
bezt af dætrum Bárðar ok við hana talaði hann 
flest; skjótt fann Bárðr þat ok gaf sik ekki at 

því. Bárðr banð Oddi þar at vera um vetrinn 
ok þat þá hann. Síðan lagði Bárðr ástfóstr 
við Odd ok kendi honum lögspeki um vetrinn; 
var hann síðan kallaðr lögvitrari maðr enn aðr- 
ir menn. Enn er Bárðr fann, at hugir þeira 
Þórdísar ok Odds fóru saman, spurði hann Odd, 
hvárt hann vildi eiga Þórdísi. Oddr segir: 
„Ekki er því at leyna, at ek hefi meira hug 
lagt á hana enn á nökkura konu aðra; er þat 
ok mála sannast, ef þú vill mér hana gifta, at 
ek skal ekki undan ganga.“ Var þat ok gert, 
at Bárðr gifti dóttur sína Oddi ok gaf henni 
fáséna gripi heiman; skyldi Bárðr sækja brul- 
laupit til Odds ok færa þangat brúðina. Síðan 
skildu þeir með vináttu. Fór Oddr heim ok 
bjóst við boðinu, ok at nefndum tíma kom 
Bárðr í Tungu með brúðina ok þau tólf saman. 
Þar var Þorkell bundinfóti með bróður sínum 
ok Örmr hian sterki mágr hans; Þorkell skinn- 
vefja var ok þar með Bárði ok tók Oddr allvel 
við þeim. Þar var ok Ingjaldr frá Hváli ok 
Þórir Knarrarson vinr Bárðar, Einarr Sigmund- 
arson frá Laugarbrekku ok sjau menn aðrir ok 
þektu menn þá ekki. Þar váru margir boðs- 
menn fyrir: Torfi Valbrandsson mágr Odds, 
Illugi svarti ok Geirr hinn auðgi ór Geirshlið; 
Arngrímr goði ór Norðtungu. Þar varok Galti 
Kjölvararson, frændi Odds, ok mart annarra 
manna. Ekki varð tiltíðenda at boðinu. Síðan 

fór hverr heim til sinna heimkynna. (iðar 
urðu ástir þeira Odds ok Þórdísar. Þrjá vetr 
váru þau ásamt, þá andaðist Þórdís, ok áttu 
þau ekki barn. Þat þótti Oddi mikill skaði. 
Síðan fekk Oddr Jórunnar Helgadóttur; þeira 
son var Þorvaldr er réð fyrir brennu Blund- 
Ketils. ok Þóroddr, er átti Jófríði Gunnars- 
dóttur. Dætr þeira Tungu Odds váru þær 
Þuriðr, er Svarthöfði átti, ok Húngerðr er 
Svertingr Hafrbjarnarson átti, ok Hallgerðr, er 
Hallbjörn átti. son Odds frá Kiðjabergi. Kjöl- 
vör var móðursystir Odds. móðir Þorleifar, 
móður Þuríðar, móður þeira Gunnhildar, er 
Kolli átti ok Glúms, föður Þórarins, föður 
Glúms at Vatnsleysu. 

11. Nú er þar til at taka, at Miðfjarðar- 
Skeggi bjó at Reykjum í Miðfirði. Hann hafði 
fengit þeirar konu, er Hallbera hét og var 
Grímsdóttir; þeira son var Eiðr. er síðan átti 
Hafþóru dóttur Þorbergs kornamúla ok Ólofar 
elliðaskjaldar systur Þorgeirs gollnis. Annan 
son áttu þau er Kollr hét. faðir Halldórs, föð- 
ur þeira Þ“rdisar ok Þórkötlu, er skáld-Helgi 
þráði. Skeggi átti þrjár dætr; ein hét Hróðný, 
er átti Þórðr gellir, önnur hét Þorbjörg, er 
átti Ásbjörn hinn augði Harðarson; þeira dótt- 
ur var Ingibjörg, er átti. Illugi svarti; þeira 
synir váru þeir Gunnlaugr ormstunga ok Her- 
mundr ok Ketill. Hin þriðja dóttir Skeggja 

hét Þórdís; hon óx upp á Reykjum; hon var 
kvenna fríðust ok ger at sér um.flest. Þórðr 
- gellir bjó í Hvammi í Hvammssveit, höfðingi 
mikill. Þorbjörn öxnamegin bjó á Þóroddsstöð- 
um í Hrútafirði; hann var sonr Arnórs hýnefs, 
Þóroddssonar, er þar nam land. Þorbjörn var 
hinn mesti garpr; hann drap Atla Ásmundar- 
son, enn (Grrettir hefndi bróður síns ok vá Þor- 
björn. Bróðir Þorbjarnar var Þóroddr drápu- 
stúfr. Grenjuðr son Hermundar hokins bjó at 
Melum í Hrútafirði. Hann átti dóttur, er Þor- 
gerðr hét. Þau Grenjuðr ok Þorbjörg áttu 
einn son, er Þorbjörn hét, manna gervilegastr. 
Þat var um haustit á Reykjum í Miðfirði, at 
barit var á dyrum síð um kveldit, þá Eiðr var 
sextán vetra; hann gekk til dyra. Maðr stóð 
fyrir dyrum mikill vexti ok var í grám kufli 
ok studdist fram á klafastaf, er hann hafði í 
hendi. Sjá maðr heilsar bóndasyni með nafni, 
enn Eiðr spyrr hverr hanu var; hann kveðst 
Gestr heita. Hann spurði hvárt Eiðr væri 
nökkurs ráðandi.  Eiðr segist ráða því hann 
vill. „Viltu þá“, segir Gestr, „veita mér vetr- 
vist í vetr“. „Ekki er ek ráðinn í því“, segir 
Eiðr. „Litla geri þér yðr uppvaxandi menn“, 
segir Gestr, „at þér takist eigi á hendr at gefa 
einum manni mat nökkurar nætr, enda skal ek 
fara í burt ok bera hróðr þinn hvar sem ek 
kem“. Eiðr mælti: „Hví skaltu eigi vera hér 

í vetr, heldr enn fara burt á náttarþeli?“ Gekk 
Gestr þá inn með bóndasyni. Spurði bóndi 
hvaðan þessi maðr væri. enn Eiðr segir alt frá 
viðtali þeira Gests. Skeggja fanst lítit um, 
enn lét Eið þó ráða. Þar var Gestr um vetr- 
inn, er reyndar var Bárðr Snæfellsáss. Bárðr 
kendi Eið lögspeki ok mannfræði; varð Eiðr 
allra manna lögvitrastr, svá at hann var af 
því laga-Eiðr kallaðr. Þá var Þórdís dóttir 
Skeggja fimtán vetra; töluðu þat sumir menn, 
at Gestr mundi fífla hana um vetrinn. At 
sumri ferr Gestr Í brott ok þakkaði Eið vistina. 
Enn er leið sumarit, digraðist Þórdís í gerðun- 
um, enn um haustist varð hún léttari í seli. 
Þat var sveinbarn fritt ok mikit; hon jós svein- 
inn vatni, ok kvað hann skyldu heita í höfuð 
föður sínum, ok var hann kallaðr Gestr. Ann- 
an dag eftir kom kona í selit, ok bauð at taka 
við sveininum ok fóstra. Þórdís lét þat eftir 
henni. Litlu síðar hvarf hún brott ok sveinn- 
inn; var þetta reyndar Helga Bárðardóttir. 
Fæddist Gestr upp með henni nökkura stund. 
Lilta rækt lagði Skeggi á Þórdísi síðan þetta 
var. Fám vetrum síðar bað Þorbjörn Grenjað- 
arson Þórdísar Skeggjadóttur, ok var hon hon- 
um gift. Setti Þorbjörn þá bú saman í Tungu 
fram frá Melum. Váru þan ekki lengi ásamt 
áðr þau gátu tvá sonu; hét hinn eldri Þórðr, 
enn hinn yngri Þorvaldr; þeir váru báðir efni- 

legir menn ok bar Þórðr þó langt af. Þor- 
björn gerðist auðigr maðr at ganganda fé, svá 
at hann hafði í geymslu fim hundruð sauða. 

12. Sá maðr bjó at Lækjamóti í Víðidal, 
er Þorgils hét, ýmist kallaðr Þorgils gjallandi 
eða spaki; hans son var Þórarinn spaki. fóstri 
víga-Barða. Þá bjó Auðunn skökull á Auð- 
unarstöðum, ok var þá gamall, ok hafði verit 
hinn mesti maðr ok mikill garpr. Þorbjörn 
bóndi í Tungu hafði mörg órræði til penninga; 
hann hafði selför fram í Hrútafjarðardali ok lét 
þar vinna öndverð sumur. Þórdís húsfreyja 
var jafnan í seli. Þá var Þórðr sex vetra, enn 
Þorvaldr fim Eitt kveld var Þórdís við læk ok 
þó hár sitt; þá kom Helga Bárðardóttir þar 
með Gest, ok var hann þá tólf vetra. Hon 
mælti: „Þar er sonr þinn, Þórdís, ok væri 
eigi víst, at hann hefði meira vaxit, þó hann 
hefði hjá þér verit“. Þá spurði Þórdís, hvat 
konu hon væri. Hon segist Helga heita ok 
vera dóttir Bárðar Snæfellsáss, — „enn víða 
höfum vit Gestr verit, því at heimili mitt er 
eigi á einum stað; vil ek þat ok segja þér, 
at vit Gestr erum systkin, ok er Bárðr faðir 
okkar beggja. Þórdís segir: „Þat er ólík- 
legt“. Ekki dvaldist hon þar ok fór þegar á 
burt, enn Gestr var eftir hjá. móður sinni, ok 
var hann bæði mikil ok friðr, því at hann var 
svá stórr þegar sem þeir menn, er á tvítugs- 

aldri váru“. Gestr var í Tungu hinn pæsta 
vetr, ok þá sótti Bárðr faðir hans hann ok 
flutti hann heim með sér í Snæfellsjökul. Fært 
hafði Bárðr Þórdísi vænan kvenmanns-búnirg. 
Gestr óx upp með föður sínum ok kendi hann 
honum allar þær listir, sem hann kunni. Gerð- 
ist Gestr svá sterkr, at engi var líki hans þeira 
er þá váru uppi. 

18. Í þann tíma var Hít tröllkona uppi ok 
bygði Hundahelli í þeim dal, er síðan var 
kallaðr Hitardalr. Hiít setti þá jólaveizlu sterka. 
Hon bauð þar fyrstum Bárði Snæfellsás ok 
fór Gestr með honum sou hans ok Þorkell 
skinnvefja. Þangat var ok boðit Guðrúnu 
knapaekkjn ok Kálfi syni hennar. Þangat 
var ok boðit Surt af Hellisfitjum ok Jóru ór 
Jórukleif. Sá þurs var þangat boðinn, er Kol- 
björn hét; hann bygði þann helli, er stendr í 
Breiðdalsbotnum, enn þat er í framanverðum 
Hrútafjarðardal, þar sem grynnir daliun vestr 
undir Sléttafelli. Kolbirni fylgdu þeir Gapi ok 
Gilljúfra-Geir, er heima átti í Hávagnúpi í Gnúps- 
dal; Glámr ok Ámr ór Miðfjarðarnessbjörgum; 
þar var ok Guðlaugr ór Guðlaugshöfða. Svá 
var sætum skipat í Hundahelli, at innar um 
þvert á miðjan bekk sat Guðrún knapaekkja; 
á aðra hönd henni sat Jóra úr Jórukleif Egils- 
dóttir, enn á aðra hönd henni sat Helga Bárðar- 
dóttir, enn eigi váru þá fleiri; enn Hít gekk 

um beina. Í öndugi sat Bárðr Snæfellsáss, 
enn utar frá Guðlaugr ór Guðlaugshöfða, enn 
innar frá Gestr Bárðarson; þá Kálfr ok Þor- 
kell skinnvefja. Gegnt Bárði sat Surtr af Fitj- 
um, enn innar frá honum sat Kolbjörn ór Breið- 
dal; þá Glámr ok Ámr, enn utar í frá Geirr 
ok Gapi. Váru þá borð upp tekin ok matr á 
borinn heldr stórkostlegr. Drykkja var þar mjök 
óstjórnleg, svá at allir urðu þar gintir. Enn 
er máltíð var úti, spurðu þursar ok Hiít, hvat 
Bárðr vildi til gamans hafa; kváðu hann þar 
skyldu híbýlum ráða. Bárðr bað þá fara til 
skinnleiks. Stóðu þeir þá upp Bárðr ok Surtr, 
Kolbjörn, Guðlaugr ok Gljúfra-Geirr, ok höfðu 
hornaskinnleik; var þá ekki svá líitit um þá; 
þó var þat auðsét, at Bárðr var sterkastr, þó 
hann væri gamall. Bjarnfeld einn stóran höfðu 
þeir fyrir skinn, ok vöfðu hann saman ok 
köstuðu honum á milli sín fjórir, enn einn var 
úti ok skyldi sá ná. Ekki var gott at vera 
fyrir hrundningum þeira. Flestir stóðu upp Í 
bekkjum, nema Gestr; bann sat kyrr Í rúmi 
sínu. Enn þá (er) Kolbjörn var úti, ætlaði hann at 
ná skinni fyrir Bárði ok hljóp at heldr snar- 
lega. Enn er Gestr sá þat, skaut hann fæt- 
inum fyrir Kolbjörn, svá at þursinn hraut þeg- 
ar út á bergit svá hart at brotnaði í honum 
nefit; fell þá blóð um hann allan; varð þá 
uppblanp ok hruðningar heldr SO vildi 

Kolbjörn hefna sín á Gesti. Bárðr segir, at 
þat skal engum duga, at gera nökkut ómak í 
herbergjum Hítar vinkonu sinnar, — „þar sem 
hon hefir boðit oss með kærleikum“. Varð nú svá 
at vera sem Bárðr vildi, enn þó undi Kolbjörn 
illa við, er hann gat eigi hefnt sín. Fór nú 
hverr til síns heimkynnis. Sýndist þat enn 
sem oftar, at allir þursar váru við Bárð hrædd- 
ir. At skilnaði, er Gestr fór í burtu, gaf Hít 
honum hund, er Snati hét; hann var grár at 
lit. Hin mesta fylgd var í rakkanum sakir 
afls ok speki. Hon segir, at hann væri betri 
til vígs enn fjórir karlar Síðan fór Bárðr heim 
ok höfðust þeir Gestr þá heima við um tíma. 
14. Gustr hét sauðamaðr Þorbjarnar bónda 
í Tungu; hann geymdi fjár vetr ok sumar; 
hann sýndi bónda hina mestu dygð í öllum 
hlutum.  Gustr var frækinn ok fóthvatr, enn 
ekki sterkr. Tíu vetrum síðar enn Gestr fór 
ór Tungu, bar þat til tíðenda, at alt sauðfé 
hvarf í brott, þat er Þorbjörn bóndi átti í 
geymslu Gusts sauðamanns, ok leitaði (hann) þrjá 
daga í samt svá at hann fann engan sauð, ok kom 
svá heim at kveldi, ok sagðist mundu upp gefa 
leitina fjárins, — „því at ek hefi þessa daga 
leitat í allar ættir, ok þær leitir, er mér þykkir 
nökkur líkindi vera, at fénaðr megi verit hafa“. 
Bóndi gaf honum stór ávít ok kvað féit nærri 
liggja mundu. Gustr kvað þó eigi lengr leita 

mundu. Um morgininn reið Þorbjörn til Reykja 
í Miðfjörð at hitta Skeggja mág sinn. Skeggi 
tók allvel við honum ok fréttir tíðenda.  Þor- 
björn segist eigi segja tíðendi, — „utan horfit er 
mér sauðfé mitt alt í burt, ok hefir leitat verit 
þrjá daga í samt ok finst eigi. Er ek því bér 
kominn, at ek vilda þiggja af þér heil ráð, hversu 
með skal fara, ok at þú segir mér, hvat þér 
þykkir líklegast, at af sé orðit, því at engi 
líkindi eru á um hvarf fjár þessa“. „Sjá þykkj- 
umst ek“, segir Skeggi, „hvat af fé þínu mun 
orðit; þat hafa tröll texit cinhver ok hafa huldu 
yfir; mun þat ekki öðrum vinnast enn sonum 
þínum at ná því aftr, því at til þeira mun 
leikr gerr; má vera, at þeir þykkist sín eiga 
í at hefna ok hafi orðit halloka fyrir ein- 
hverjum þeira náungi, þó hann geti eigi á þeim 
hefnt; ok er þat mitt ráð, at þeir bræðr leiti“. 
Reið Þorbjörn heim aftr við svá búit ok talar 
við sonu sína at þeir leiti fjárins. Þórðr segir: 
„Skeggi frændi minn mun þetta til hafa lagt, 
enn þó þykki mér sem sá muni í tröllahendr 
sendr, enn þó má vera, at Skeggi frændi minn 
hafi nökkut Í sét, at okkr aukist framkvæmd 
við, ok skulu vit fara at vísu“. Ok einn morg- 
in snimma bjuggust þeir til ferðar bræðr fram 
á heiðar, ok nær miðjum degi höfðu þeir ekki 
til fundit, enn váru þó komnir langt fram. 
Þá mælti Þórðr: „Nú skulu vit skilja, ok 

skaltu ganga upp undir Snæfell ok kanna allar 
Hvammsártungur, ok ganga svá hit efra aftr 
um fjöllin, ok svá til Svínaskarðs ok Hauka- 
dalsskarðs ok þaðan heim, enn ek ætla at 
kanna Hrútafjarðardal allan fram í botn, ok 
ef ek kem eigi heim í kvöld, þá heilsa föður 
mínum ok móður ok vinum ok frændum, því 
at þat er þá líkast, at mér verði eigi aftrkvámu 
auðit“. Síðan skildu þeir bræðr. Gekk Þor- 
valdr allan greindan veg ok kom heim um 
kveldit ok hafði ekki fundit af fénu. Enn frá 
Þórði er þat at segja, síðan þeir bræðr skildu, 
at ham gengr fram á dalinn ok ætlar hann 
at kanna hann á enda. Ok er hann hefir geng- 
it um hríð gerir á svarta þoku svá mikla, at 
hann sá hvergi frá sér; ok er minst ván er, 
varð hann varr við at maðr var nærr honum í 
þokunni.  Þórðr stefndi þangat. ok er hann 
nálgast sér hann at þetta var kona ein Þórði 
sýndist hon fríð ok vel á sik komin ok ekki 
stærri enn at meðallagi. Enn er hann hugðist 
mundu ná henni, hvarf hon honum svá skjótt, 
at hann gat eigi auga á fest, hvat af henni 
varð í þokunni. Eftir þat reikar Þórðr eftir 
dalnum, ok ekki lengi áðr hann heyrir í dimm- 
unni dyn mikinn, ok vánum bráðara sér hann 
mann, ef svá skal kalla. Þessi maðr var mik- 
ill vexti ok mjök stórskorinn; bjúgr var hans 
hryggr ok boginn í knjám; ásjónu hafði hann 

ljóta ok leiðilega, svá hann þóttist enga slíka 
sét hafa. Nef hans brotit í þrim stöðum, ok 
váru á því stórir knútar; sýndist þat af því 
þríbogit sem horn á gömlum hrútum. Hann 
hafði st'ta járnstöng í hendi; ok er þeir mætt- 
ust, heilsaði þessi dólgr á Þórð með nafni. 
Þórðr tók kveðin hans ok spurði í mót hvert 
nafn hans væri. Hann kveðst Kolbjörn heita 
ok ráða fyrir dal þessum. Þórðr spyrr, hvárt 
hann hefði eigi orðit varr við fé föður síns. 
Kolbjörn segir: „Ekki er því at l*yna, at ek 
veld fjárhvarfi föður þíns. Er nú svá til borit 
sem ek munda kjósa, at hann mundi at þér 
víkja um leitina, eða hefir þú nökkut fundit 
manna, síðan þú fórt heiman, annat enn mik?“ 
Þórðr kallaðist víst sét hafa eina konu, enn 
talat ekki wið hana, — „því at hon hvarf mér 
svá skjóti“. „Þat mun verit hafa“, segir Kol- 
björn, „Sólrún dóttir mín. Er þat nú boð mitt 
við þik, at þú kjós hvárt þú vilt heldr missa fjár 
föður þíns ok fá aftr engan sauð, því at mér 
líkar ekki allvel við frændr þína suma, eða 
hitt ellegar, at vit semjum til ok gifta ek þér 
Sólrúnu dóttur mína; mun þá ok laust féit 
fyrir þér“. Þórðr segir: „Þat mun frændum 
minum þykkja skjótkeypt minna vegna, enn 
svá at einu leizt mér á konu þessa, at því 
mundi ekki mjök misráðit, þó hennar fengi 
röskr maðr“. „Þessa ráðahags skyldi ekki 

öllum kostr“, segir Kolbjörn, „enn ekki vilda 
ek fyrirmuna dóttur minni góðs gjaforðs“. Ferr 
þat fra7, at Kolbjörn fastnar Þórði dóttur sína 
Sólrúnu með þeim skilmála, at á hálfsmánaðar 
fresti skal hann sækja brullaupit heim til Kol- 
bjarnar. Sagði hann heimili sitt vera í helli 
þeim, er í Brattagili er. Bað hann hafa með 
sér svá marga menn sem hann vildi, frátekn- 
um Miðfjarðar-Skeggja ok Eið syni hans, Þórði 
gelli ok Þorgilsi spaka ok Þorbirni öxnamegin, 
ok sízt Auðuni skökli ór Víðidal. „Ekki vil 
ek at þú bj“ðir þursum né bergbúum, ok einna 
sízt Bárði Snæfollsás ok hans fylgjurum“. Þessu 
játar Þórðr ok skildu við svá búit. Víkr Kol- 
björn þá í veg með Þórði. Sjá þeir þá hvar 
féit liggr í einum dyn alt í dalverpi einu; 
rekr Þórðr þat þá heim með sér í Tungu. Allir 
menn fagna honum vel ok frétta hann tíðenda, 
enn hann segir slík sem váru ok orðit 
höfðu í hans ferð. Þorbirni bónda fanst mikit 
um þetta, ok sagði líklegt, at hann mundi 
heillaðr af tröllum.  Þórðr kvað mega takast 
betr, — „ok segir mér ekki illa hugr um þessa 
ráðabreytni“. „Hitt þykki mér ráð, frændi“, 
segir Þorbjörn, „at þú sækir ekki þetta brul- 
laup ok segir engum manni frá, ok látir sem 
ekki hafi í orðit“. Þórðr gaf sér þá fátt um. 
Leið nú fram til ánefndrar stefnn. 

15. Þórðr talar við Þorvald bróður sinn: 


f 

„ Viltu, frændi, fara með mér at sækja brul- 
laup mitt?“ Þorvaldr segir: „„Feigð ætla ek 
at þér sækja, er þú vilt fara í flagða hendr; 
enn þó at ek vissi þat fyrir, at ek kæma ekki 
aftr, þá vilda ek þat þó heldr at fylgja þér 
enn at vera heima, ef þú skyldir þar deyja; 
skal ek at vísu fara, ef þú ert ráðinn í at 
hitta Kolbjörn“.  Bjuggust þeir til ferðar ok 
gengu fram í Hrútafjarðardal þar til þeir fundu 
helli stóran; gengu þar inn, ok var þar bæði 
fúlt ok kalt. Enn er þeir höfðu setit um 
stund, -kom maðr stórr inn í hellinn ok rann 
með rakki furðulega mikill. Þeir spurðu hann 
at nafni. Hann kveðst gestr þar vera. Þeir 
sögðu þat satt vera. „Ertu Þórðr“, segir hann, 
„kominn tii at sækja brullaup sitt?“ Hann 
kvað það satt vera. „Viltu þat“, segir Gestr, 
„át ek sé umboðsmaðr þinn, ok sé ek í 
boði þínu ok rakki minn?“  Svá lízt mér á 
þik“, segir Þórðr, „at mér megi at þér full- 
ting verða, hvers sem við þarf, ok vil ek því 
játa“. „Standið þá upp“, segir Gestr; „þú 
munt vilja sjá brúðarefni þitt eða hversu sæmi- 
lega þat er sett.“ Gengu þeir innar eftir hell- 
inum þar til þeir kvámu í afhelli Þar sá 
Þórðr Sólrúnu sitja á stóli ok var hár hennar 
bundit við stólbrúðirnar; hendr hennar váru 
bundnar, enn matr svá nærri, at hon þefaði af, 
enn ;hafði ekki af meira enn hon mátti sem 

minst lifa við; var hon svá mögr ok máttdreg- 
in, sem henni væri kastat skinni á bein. Þó 
sá Þórðr at konan var fögr. Þórðr leysti 
- hana. Fullan ástarþokka lagði Þórðr til henn- 
ar ok kysti hana kærlega. Hon mælti: „Kosti 
þér ok farið í brottu áðr enn Kolbjörn kemr 
heim“. Þeir spurðu hvar hann var, enn hon 
segir hann farinn at bjóða flögðum til brul- 
laupsins. „Ætlar hann ekki annat enn drepa 
ykkr bræðr báða, enn halda mér hér í slíkum 
kvölum sem ek hefi áðr haft“. Þórðr spurði 
hvárt hon væri dóttir Kolbjarnar. Hon sagðist 
eigi hans dóttir vera, segir hann hafa numit 
sik á burt af Grænlandi undan Sólarfjöllum, — 
„frá Bárði föður minum með fjölkyngi, ok ættl- 
ar mik sér til handa ok frillu; enn nú hefi ek 
ekki viljat samþykkjast honum, ok því hefir 
hann jafnan illa haldit mik, enn þó verst síðan 
hann játaði mik þér. Fyrirman hann hverjum 
manni at eiga mik, hverjar glósur sem hann 
gerir þar á“. Þórðr kveðst lífið skyldu á leggja, 
at ná henni í burt. Síðan gengu þeir í burt 
frá henni, enn hon var eftir. Ok er þeir höfðu 
verit í hellinum um stund, heyrðu þeir dynki 
mikla ok skvoldr mikit. Kom þá Kolbjörn ok 
þrír tigir þursa með honum ok mörg flögð önn- 
ur. Þórðr ok hans félagar gengu í móti Kol- 
birni ok hans félögum ok heilsuðu þeim. Kol- 
björn var heldr ófrýnlegr ok í illu skapi ok 

leit ekki vinaraugum til Gests. Síðan váru 
borð sett ok sæti skipuð. Sátu þeir á annan 
bekk Gestr, Þórðr ok Þorvaldr.  Hundrinn 
Snati lá fyrir fótum þeira. Annars vegar á 
miðjan bekk sat Gljúfra-Geirr; banu var mestr 
vin Kolbjarnar ok honum líkastr um þat er ilt 
var; þar innar frá sat Ámr ok Gapi, þá Glámr 
ok síðan hvárr af öðrum, svá at skipaðr var 
hellirinn þeim megin sem þeir váru. Ekki kom 
brúðrin í sæti. Kolbjörn gekk um beina. Var 
nú matr borinn fyrir þá Gljúfra-Geir ok hans 
bekkjunauta; var þat bæði hrossakjöt ok manna. 
Tóku þá til matar ok rifu sem ernir ok etju- 
tíkr hold af beinum. Matr var borinn fyrir þá 
Þórð ok hans félaga sá hverjum manni var vel 
ætr; drykkr var þar áfengr ok lítt sparðr. 
Kolbjörn átti móður, er Skrukka bét; hon var 
hit mesta tröll, ok þá þó afgömul. Vildi Kol- 
björn ekki at hon væri í þys þeira ok ónáðum; 
var hon í afhelli einum; var þat þó fátt, at 
henni kæmi á óvart sakir fjölkyagi sinnar. Nú 
tóku menn Kolbjarnar at drekka með lítilli 
stillingu, ok urðu þeir skjótt allir svingalnir ok 
váru ekki lágtalaðir, enn hellirinn hljóðaði 
mjök undir. Kkolbjörn gekk at Þórði ok mælti: 
„Hvat viltu til gamans eða skemtunar láta 
hafa, mágsefni, því at þú skalt hér mestu ráða 
um hibýlaháttu?“ Gestr segir, því hann varð 
skjótari til andsvara: „Hafi þat þínir menn 

helzt til gamans, sem þeim er skapfeldast; hafið 
þá hvárt þér vilið knútukast eða glímur“. Siíð- 
an tók Glámr eina stóra knútu ok sendir af 
hendi heldr sterklega ok stefndi á Þórð miðjan. 
Þetta sér Gestr ok mælti: „átta mik sjá við 
þessum leik, því at ek mun honum vanari enn 
þit“, ok svá gerði hann, ok tók á lofti knút- 
una ok sendi síðan aftr; leitaði hon sér staðar 
svá at hon kom í augat Glámi svá snart, at 
þat gekk út á kinnarbeinit. Varð Glámr illa 
við þetta ok grenjaði upp sem varghundr. Þenna 
áverka sér Ámr fóstbróðir hans ok tekr þegar 
knútuna ok lætr fjúka at Þorvaldi. Þetta sér 
Þórðr ok tekr í móti ok sendir aftr. Knútan 
kemr á kinnbein Áms svá kjálkinn brotnaði í 
stykki. Varð nú óhljóð mikit í hellinum. Skrámr 
ór Þambárdal greip þá upp furðulega stóran lang- 
legg ok snaraði af hendi heldr sterklega ok 
stefndi á Gest, því at hann sat honum jafn- 
gegnt.  Gestr tók á mót ok lét eigi langt at 
biða áðr haun sendir aftr með engri vægð. 
Kemr leggrinn á lærit ok höndina á Skrám 
með svá miklu afli, at hvárttveggja brotnaði. 
Þursarnir gera nú miklu meira óhljóð enn frá 
megi segja, því svá má at kveða, at þeira 
hljóð væri líkari nágöll enn nökkurs kykvend- 
is látum. Kolbjörn mælti þá: „Gefið upp þenna 
leik, því at af Gesti munu vér allir ilt hljóta; 
var þat ok þvert í móti mínum vilja, at hann 

var hingat boðinn“. „Svá búit muntu þat hafa“, 
segir Gestr. Síðan tóku þeir at drekka í ann- 
an tíma alt þar til er allir duttu niðr með 
svefni hverr í sínu rúmi, nema Giljúfra-Geirr 
ok Gapi. Kolbjörn segir, at þar skal hverr 
ligrja sem kominn er, — „utan þit Geirr skul- 
uð fara í svefnhelli minn“, ok svá gerðu þeir. 
Gestr segir, at þeir félagar skulu fá sér sæng 
Í öðrum stað; lögðust þeir niðr. Ok er þeir 
váru sofnaðir, stendr Gestr upp ok tekr sverð 
sitt ok gengr aftr í hellinn ok höggr böfuð af 
hverjum sem einum bergbúa þeim sem inni var. 
Ok er hann hafði lokit þessu starfi, gengr hann 
fram ok leitar ef hann yrði varr við hvar þeir 
Kolbjörn lægi. Finnr hann þá hurð eina íhell- 
isberginu; hon var svá sterklega læst, at Gestr 
þóttist vita, at þeir mundi vakna við, ef hann 
ætti þar nökkut við. Síðan gengr hann í hell- 
inn til Sólrúnar; hann biðr hana upp standa 
ok fara með sér. Hon gerir svá, ok kveðst þó 
hyggja, at þat mundi bæði hennar bani ok allra 
þeira. Þau koma þar sem þeir bræðr váru. 
Gestr biðr þá upp standa sem hvatlegast ok 
verða í burtu ór helli þessum áðr enn Kolbjörn 
vaknar, — „ef svá má verða; er Sólrún hér 
komin“. Síðan standa þeir bræðr upp ok fara 
ofan eftir dalnum veg sinn. 

16. Nú er þar til at taka, at Skrukka móð- 
ir Kolbjarnar vaknar nökkuru síðar enn þau 

eru í burtu; verðr nú þegar vís af sínum tröll- 
dómi, hvat þeir félagar höfðu til ráðs tekit; 
sprettr þá upp sem ísheil væri. Hon hleypr 
þegar á hurðina, þar sem Kolbjörn svaf inni, 
svá hart, at þegar stökk hurðin í marga hluti. 
Kolbjörn vaknar ok spyrr, hverr þar ferr með 
svá miklum hávaða. Skrukka segir til sín 
ok mælti: „Hitt er ráð, Kolbjörn frændi, at 
liggja eigi lengr, því at burt er Þórðr farinn 
með Sólrúnu ok hans félagar; hefir Gestr þessn 
öllu ráðit; hefir hann drepit alla þína boðs- 
menn, nema þá er hér eru. Er nú ekki ann- 
at til enn fara eftir þeimok drepa þau öll“. 
Kolbjörn segir: „Oft sýnist þat, at þú ert ekki 
mörgum lík sakir þinnar vizku. Munda ek oft 
flatt af fara, ef ek nyta eigi þin við. Skaltu 
nú, móðir, fara fyrst, sakir þess at þú ert albú- 
inn ok vit at þú komist fyrir þau. Far þú 
hit efra um hálsa ok kom þeim á óvart, enn 
vér skulum fara hit neðra um dalinn, ok.munu 
vit þá geta fundit þan“. Síðan fór Skrukka, 
enn Kolbjörn ok þeir félagar bjuggnst sem hvat- 
legast. Fara þau síðan þar til þau sjá at þeim 
er eftirför veitt. Kolbjörn k.llar þegar hann 
sér þau; bað eigi lengra renna. Sólrúnu varð 
ilt við þetta ok mælti: „Þóttumst ek vita, at 
þetta mundi eftir koma, því at þat er nú ráð- 
it, at þér eruð drepnir allir. Er Kolbjörn svá 
mikit tröll, at ekki stendr við honum“. Gestr 

mælti: „Því mun nú hamingjan ráða; munu 
vér nú skifta liði. Þórðr skal í móti Kolbirni 
mági sínum; er þat maklegt, at hann hafi mesta 
raun, því at hann hefir oss öllum í þessa þraut 
komit. Þorvaldr skal í mót Gapa, enn ek mun 
þreyta við Gljúfra-Geir. Flestra mun nú neyta 
verða. Snati, þú skalt móti kerlingu, enn Sól- 
rún skal sjá á leik várn“. Ok þegar Kolbjörn 
kom þá ráðast þeir allir á ok glíma allsterk- 
lega. Snati fór upp á hamarrinn, þar sem 
Skrukka var undir niðri, ok velti ofan stóru 
grjóti at henni. Hon grettist ekki vel við þetta 
ok færði upp á móti steinana. Svá lauk með 
þeim, at Snati velti einu stóru bjargi ok kom 
þat á hrygg kerlingar, þá er hon ætlaði at 
taka upp einn stein, svá hann gekk í sundr, 
ok dó af því. Gestr ok Gljúfra-Geirr gengust 
fast at, ok lauk svá, at Gestr leiddi hann á 
mjöðm ok brá honum á loft með svá miklu 
afli, at höfuðit kom fyrst niðr á honum svá 
hart, at haussinn brotnaði í smán mola ok var 
dauðr innan lítils tíma. Þá kemr Gestr þar at 
sem Þorvaldr var búinn til falls, ok hjó Gestr 
undan Gapa báða fætrna fyrir ofan kné. Fell 
Gapi þá á bak aftr. Þeir Þórðr ok Kolbjörn 
áttu mikinn atgang ok harðan ok lauk með því 
at Þórðr fell. Í því kom Gestr at ok þreif í 
hjassann á Kolbirni, enn setti knéin í bakit 
svá hart, at þegar gekk ór hálsliðinum; hratt 

Gestr honum þá ofn af Þórði. Stóð Þórðr þá 
upp ok var mjök stirðr af handagangi Kolbjarn- 
ar.  Deytt hafði Þorvaldr þá Gapa. Gestr 
mælti: „Nú er svá komit, Sólrún, at vér höf- 
um sigr fengit, enn þú ert frelst ór tröllahönd- 
um“. „Þér eigum vér þat at kenna“, segir 
Þórðr, „ok vil ek at þú kjósir þér laun fyrir 
sjálfr“. „Eigi vil ek fé ykkar bræðra hafa“, 
segir Gestr, „enn ef ykkr þykkir nökkurra 
launa vert vera, þá taki þit mér far til Nor. 
egs því at mér er forvitni á at sjá þann kon- 
ung, er þar ræðr fyrir, er svá mikiter af sagt“. 
Þeir sögðust þat skyldu gera. „Enn nú vil ek 
ekki dyljast fyrir ykkr“, segir Gestr, „at ek 
er bróðir ykkarr sammæddr; munu vér hér nú 
skilja fyrst at sinni; skal ek koma at vári til 
skips“. Fór Gestr þá sinn veg, enn þeir bræðr 
sinn veg með Sólrúnu heim í Tungu, ok sögðu 
alt frá sínum ferðum sem farit hafði, ok þótti 
flestum, sem heyrðu, Þórð mikla lukku á hafa 
haft. 

17. Kolbeinn hét stýrimaðr, er skip átti 
uppi á Borðeyri í Hrútafirði; þar réðu þeir 
bræðr til ok tóku þar Gesti far at sumri. Létu 
þeir í haf þegar byr gaf. Þar fór utan Gestr 
ok hundr hans Snati, Þórðr ok Sólrún ok Þor- 
valdr. Þeim gaf vel byri ok kvámu við Þránd- 
heim. Þá réð Óláfr konungr fyrir Noregi 
Tryggvason. Þeir bræðr kvámu á. hans fund 

ok Sólrún með þeim. Þeir kvöddu konung ok 
báðu hann vetrvistar, enn konungr spurði, hvárt 
þeir vildi skírast láta. Þeir létu seint við því. 
Þat fór þó fram, at þeir váru skírðir ok svá 
Sólrón.  Váru þau með konungi um vetrinn 
í góðu yfirlæti. Gestr sat eftir við skip ok 
hafði hrauktjald. Hundr hans var hjá bonum, 
enn ekki manna. Þat var einn dag, at kon- 
ungr var kátr ok mælti til Þórðar: „Hvar fekk 
þú konu þessa hina vænu? „Út á Íslandi“, seg- 
ir Þórðr. „Hversu gamall maðr ertu?“ Þórðr 
segir: „Nitján vetra er ek“. Konungr segir: 
„Þú ert rösklekr maðr, eða hvar þykkist þú í 
mestri mannraun verit hafa?“ „Út á Íslandi“, 
segir Þórðr, „þá er ek fekk konu þessar“. 
„Hverr barg þér?“ „Sá heitir Gestr“, segir 
Þórðr. „Fór hann hingat?“ sagði konungr. 
Þórðr sagði þat satt vera, — „enn vil ek segja 
yðr, hvat ek vil af yðr þiggja; ek vil gerast 
hirðmaðr yðvarr“. „Kom þú þá Gesti á minn 
fund, ef þú vilt gerast minn maðr“. Síðan fór 
Þórðr á fund Gests; var hann tregr til þess 
ok mælti: „Ekki er ek fúss til at finna kon- 
ung, því at mér er sagt, at hann sé svá ráð- 
gjarn, at hann vill öllu ráða, jafnvel því, á 
hvern menn trúa“.  Verðr svá um síðir, at 
Gestr ferr með Þórði ok kemr á konungsfund. 
Gestr heilsar á konung, enn konungr tekr hon- 
um vel. Gestr spurði: „Hvat erendum, herra, 

hafi þér við mik?“ Konungr mælti: „Slíkt sem 
við aðra menn, at þú trúir á sannan guð“. 
Gestr segir: „Alls ekki er mér um at láta þá 
trú, sem hinir fyrri frændr mínir hafa haft; er 
þat hugboð mitt, ef ek læt þann sið, at ek 
muna ekki lengi lifa“.. Konungr mælti: „Lif 
manna er Í guðs valdi, enn þat skal engum 
manni hlýða í mínu ríki álengdar, at fága heiðinn 
sið“. Gestr segir: „Líklegt þykki mér herra, 
at yðvarr siðr muni betri vera, eun fyrir heit 
eða kúgan læt ek ekki mína trú.“ „Svá skal 
vera“, segir konungr; „því at þann veg lizt 
mér á þik, at þú munir af sjálfs þíns hendi 
vilja heldr þann átrúnað niðr leggja enn nökk- 
urs manns harðindum, ok muntu ekki öldungis 
giftulauss vera, ok ver með oss í vetr velkom- 
inn“. Gestr þakkaði konungi sín ummæli ok 
segist þat munu þiggja. Var Gestr með kon- 
ungi um hríð, ok ekki lengi áðr hann var 
prímsigndr. Líðr nú svá fram til jóla. 

18. Ok atfangakvöld fyrir jól sat konungr 
í hásæti sínu ok öll hirðin, hverr í sínu rúmi; váru 
menn glaðir ok kátir, því at konungr var hinn 
glaðasti. Ok er menn höfðu drukkit um stund 
gekk maðr inn í höllina; hann var mikill ok 
illilegr, skrámleitr ok skoteygr, svartskeggjaðr 
ok síðnefjaðr. Þessi maðr hafði hjálm á höfði 
ok var í hringabrynju ok girðr sverði. Gullegt 
men hafði hann á hálsi ok digran glulhring á 

„ hendi; hann gengr innar eftir höllinni ok at 
hásæti konungs; engan mann kveðr hann. Mönn- 
um fanst mikit um sýn þessa. Engi maðr 
beiddi hann orða; ok er hann hafði staðit um 
stund fyrir konungi, mælti hann: „Hér hefi eg 
svá komit, at mér hefir sízt nökkurr greiði boð- 
inn verit af jafnmiklu stórmenni; skal ek vera 
því örvari, at ek skal bjóða til eignar gripi þessa 
sem ek hefi hér nú, þeim manni, sem þá þorir 
at sækja til min, enn sá mun engi hér inni 
vera“. „Síðan gekk hann í burt, ok varð illr 
þefr í höllinni; varð öllum at þessu mikill ótti. 
Konungr bað menn sitja kyrra, þar til sem þefr 
sjá þyrri, ok gerðu menn svá sem konungr 
bauð. Enn er skoðat var, lágu margir menn 
sem hálfdauðir ok í óviti. þar til er konungr 
kom sjálfr til ok less yfir þeim. Dauðir váru 
allir varðhundar, nema Vigi einn ok Snati hundr 
Gests. Konungr mælti: „Hvat ætlar þú, Gestr, 
hverr maðr sjá mun vera, er hér kom inn“? 
Gestr segir: „Ekki hefi ek sét hann fyrr, enn 
sagt hefir mér verit af frændum minum, át 
konungr hefir heitit Rakni, ok af þeiri sögn 
þykkjumst ek kenna hann; hefir hann ráðit 
fyrir Hellulandi ok mörgum öðrum löndum. Ok 
er hann hafði lengi löndum ráðit, lét hann 
kviksetja sik með fim hundruð manna á Rakna- 
slóða; hann myrði föður sinn ok móður ok mart 


annat fólk; þykki mér ván, at haugr hans muni 

vera norðarlega í Hellulands óbygðum at ann- 
arra manna frásögn“. Konungr mælti: „Líklegt 
þykki mér, at þú munir satt segja; er þat nú 
bæn mín, Gestr,“ segir konungr, „at þú sækir 
gripi þessa“. „Forsending má þat heita, herra“, 
segir Gestr, „enn eigi mun ek undan skorast 
ef þér búið ferð mína eftir því sem þér vitið 
mér á liggja“. Konungr segir: „Ek skal þar 
allan hug á leggja, at þín ferð takist vel“. 
Siðan bjóst Gestr. Konungr fekk honum fjóra tign 
Járnskó ok váru dyndir innan. Hann fekk hon- 
um seiðmenn tvá eftir bæn Gests; hét hann 
Krókr, enn hon Krekja. Síðan fekk hann hon- 
um til fylgdar prest þann er Jósteinn hét; hann 
var ágætr maðr ok mikils virðr af konungi. 
Ekki kvaðst Gesti um hann vera. Konungr 
mælti: „Þá mun hann þér bezta raun gefa, er 
- þér liggr mest á“. „Því skal hann eigi fara 
þá“, segir Gestr; „mörgu geti þér nærri, enn 
eigi þykki mér á manni mega sjá, ef hann dugir 
vel í mikilli raun“. Sax gaf konungr Gesti, 
ok sagði þat bíta mundu, ef til þyrfti 
at taka; dúk gaf hann honum, ok bað hann 
vefja honum um sik áðr enn hann gengi 
í bauginn. Konungr gaf Gesti kerti, ok sagði 
sjálft kveikjast mundu, ef því væri á loft 
haldit, — „því at svart mun í haugi Rakna, 
enn vertu eigi lengr enn lokit er kertinu, ok 
mun þá hlýða“. Þriggja missera björg fekk 

konunzr Gesti. Síðan sigldi hann norðr með 
landi ok alt fyrir Hálogaland ok Finnmörk til 
Hafsbotna; ok er þeir kvámu norði fyrir Dumbs- 
haf, kom maðr af landi ofan ok réðst íferð með 
þeim; hann nefndist Rauðgrani; hann ver eineygr; 
hann hafði bláflekkótta skautheklu og knepta 
niðr í milli fóta sér. Ekki var Jósteini presti 
mikit um hann. Rauðgrani taldi heiðni ok forn- 
eskju fyrir mönnum Gests ok taldi þat bezt at 
blóta tii heilla sér. Ok einn dag, er Rauðgr:1.1 
taldi fyrir þeim siíka vantrú, reiddist prestr 
ok þreif róðukross.ok setti í höfuð Rauðgrana, 
hann steyptist fyrir borð ok kom aldri upp síð- 
an. Þóttust þeir þá vita, at þat hefði Öðinn 
verit. Fátt gaf Gestr sér at presti. Litlu síð- 
ar kvámu þeir við Grænlands óbygðir, var þá 
komit at vetri. Þeir váru þar um vetrinn. Hjá 
björgum nökkurum sjá þeir strengr tvær af 
gulli, ok fastan við ketil fullan með guli. Gestr 
sendi Krók ok Krekju at tækja stengrnar ok 
ketilinn. Enn er þau kvámu at fram ok ætl- 
uðu at taka, þá rifnaði jörðin undir fótum þeim 
ok svalg hon þau, svá at jörðin luktist fyrir 
ofan höfuð þeim, enn horfit alt saman, ketillinn 
ok stengurnar, er til var litit. Gestr vakti 
hverja nótt í skáladyrunum um vetrinn. Þat 
var eini nótt, at griðungr ógurlegr kom at 
skálanum ok öskraði mjök ok lét illilega. 


Grestr réðst í móti bola ok hjó til hans með 
4* 


52 BÁRÐAR SAGA SNÆFELLSÁSS. 


öxi. Boli hristi sik við, enn ekki beit á, enn 
öxin brotnaði. Þá tók Gestr báðum höndum í 
hornin á bola ok glímdu þeir heldr sterklega; 
fann Gestr, at honum varð aflfátt við þenna 
ófagnað. Ætlaði hann at færa hann þá at 
skálaveggnum ok stanga hann þar upp við. Í 
því bili kom Jósteinn prestr at ok slær með 
róðukrossi á hrygg bola; við þat högg steyptist 
boli í jörð niðr, svá at aldri varð síðan mein 
at honum. Ekki bar þar fleira til tíðinda. 

19. At vári fóru þeir þaðan, ok bar hverr 
sínar vistir. Þeir gengu fyrst eftir landinu 
milli vestrs ok útsuðrs, síðan sneru þeir um 
þvert landit; váru fyrst jöklar ok þá tóku við 
brunahraun stór. "Tóku þeir þá járnskó þá, er 
konungr hafði fengit þeim; þeir váru fjórir tigir, 
enn menn váru tveir tigir ok Gestr umfram. 
Enn er allir höfðu tekið skóna, nema Jósteinn 
prestr, gengu þeir á hraunit. Ok er þeir höfðu 
gengit um stund, varð prestr ófærr; gekk hann 
þá blóðgum fótum hraunit. Gestr mælti þá: 
„Hverr yðar sveina vill hjálpa skráfinni þessum 
svá hann komist af fjallinu?“ Engi tók undir þat, 
því at allir þóttust nóg bera. „Þat mun ráð 
at hjálpa honum“, segir Gestr, „því at konungr 
mælti þar mikit um; enn oss mun þat bezt 
gegna, at bregða ekki af hans ráðum, ok far 
nú hingat, prestr, ok sezt upp á bagga minn 
ok haf með þér föng þín“. Svá gerir prestr. 

Gestr gekk þá fyrir ok gekk þá harðast. Svá 
gengu þeir upp þrjá daga. Enn er hraunit 
þraut, kvámu þeir at sjó fram; þar var hólmr 
stórr fyrir landi; út til hólmsins lá. eitt rif 
mjótt ok langt. Þar var þurt um fjöru, ok 
svá var þá þeir kvámu at. Gengu þeir þá út 
í hólminn, ok þar sá þeir standa haug einn 
stóran. Segja sumir menn, at sjá haugr hafi 
staðit norðarlega fyrir Hellulandi; enn hvar 
sem þat hefir verit, þá hafa þar engar bygðir 
Í nánd verit. 

20. Gestr lét fara til at brjóta hauginn um 
daginn. At kveldi höfðu þeir brótit glugg á 
hauginn með atgangi prests. enn um morgin- 
inn var hann gróinn sem áðr. Brutu þeir dag 
annan, enn at morgni var sem fyrr. Þá vildi 
prestr vaka í haugbrotinu; sat hann þar alla 
nóttina, ok hafði hjá sér vigt vatn ox róðu- 
kross; ok er á leið at miðri nótt, sá hann 
Raknar, ok var hann fagrbúinn; hann bað prest 
fara með sér, ok kveðst góða skyldu hans ferð 
gera, — „ok er hér hringr, er ek vil gefa þér, 
ok men“. Engu svarar prestr ok sat kyrr sem 
áðr. Mörg fádæmi sýndust honum, bæði tröll 
ok óvættir, fjándr ok fjölkunnigar þjóðir; sum. 
ir blíðkuðu hann, enn sumir ógnuðu honum, at 
hann skyldi þá heldr burtu ganga enn áðr. 
Þar þóttist hann sjá frændr sína ok vini, jafn- 
vel Óláf konung með hirð sinni, ok bað hann 

með sér fara. Sá hann ok. at Gestr ok hans 
félagar bjuggust ok ætluðu í burt, ok kölluðu, 
at Jósteinn prestr skyldi fylgja heim ok flýta 
sér í burt. Ekki gaf prestr um þetta, okhvat 
undrum sem hann sá, eða hversu óimlega þess- 
ir íjándr létu, þá kvámu þeir þó aldri nærr 
presti sakir vatns þess er hann stökti. Í móti 
degi hurfu þessi undr öll af; kom Gestr þá ok 
hans menn til hangsins. Ekki sá þeir presti 
brugðit um nökkut. Þá létu þeir Gest síga í 
hauginn, enn presir ok aðrir menn heldu festi. 
Fimtigi faðina var niðr á haugsgólfit.  Vafit 
hafði Gestr sik með dúkinum konungsnaut, enn 
gyrt sik með saxinu. Kertit hafði hann í hendi 
ok kveiktist þat þegar hann kom niðr. Gestr 
sá nú víða um hauginn. Hann sér skipit Slóð- 
arn ok í fim hundruð manna. Þat skip hafði 
svá stórt verit, at þat var eigi fært við færri 
menn. Þau váru köliuð jafastór ok Gnoðin, er 
Ásimundr stýrði. Gestr gekk þá upp Í skipit; 
sá hann, at þeir váru allir búnir til uppstöðan 
áðr enn kertisljósit kom yfir þá. ok þá gátu 
þeir hvergi hrært sik, ok blöskruðu augunum 
ok biésu nösunum. Gestr hjó af þeim öllum 
höfuð með saxinu og beit þat sem í vatn brygði. 
Ræunti hann drekaon öllu skrúði ok lét upp 
draga. Siðan leitaði hann Raknars. Fann 
hann þá niðrgang Í jörð; þar sá hann Raknar 
sitja á stóli. Furðu var hann illilegr at sjá. 

Bæði var bar fúlt ok kalt. Kistill stóð undir 
fótum hans fuilr af fé; men Kaífði hann á hálsi 
sér harðla glæsilegt okdigran gullhring á hendi. 
Í brynju var hann ok hafði hjilm á höfði ok verð 
í hendi. Gestr gekk at Raknari, eon kvaddi hann 
virðulegri konungs kveðju, enn Raknarr hneigði 
honum á móti. Gestr mælti: „Bæði er, at þú ert 
frægr, enda þykkir mér þú allítrlegr vera at 
sjá; hefi ek langan veg sótt þik heim; muntu 
mik ok góð erindislaun láta hafa, ok gef mér 
gripuna þá hina góðu, er þú átt; skal ek þá 
víða þína risnu bera“. Raknarr veik þá at 
honum höfðinu með hjálminum. Tók Gestr hann, 
ok því næst færði Gestr hann ór brynjunni, ok 
var Raknarr hinn auðveldasti. Alla gripina 
hafði hann af Raknari, nema sverðit, því at þá 
er Gestr tók til þess, spratt Raknarr upp ok 
rann á Gest. Hvártki fann þá á honum, at 
hann væri gamall né stirðr. Þá var ok al- 
brunnit kertit konungsnautr. Tryldist Rakn- 
arr svá, at Gestr varð allr forviða fyrir. Þótt- 
ist Gestr þá sjá vísan dauða sinn. Upp stóðu 
ok allir þeir sem í skipinu várn. Nógt þótti 
Gesti þá um vera. Kallaði hann þá á Bárð 
feðr sinn, ok litiu síðar kom hann ok orkaði 
Bárðr engu; færðu þeir hinir dauðu hann Í 
reikuð, svá at hann náði hvergi í nánd at koma. 
Þá hét Gestr á þann, er skapat hafði himin ok 
jörð, at taka við trú þeiri er Óláfr konungr 

boðaði, ef hann kæmist í burtu lífs ór haugin- 
um. Fast herti Gestr þá á Óláf konung, ef 
hann mætti meira enn sjálfum sér, þá skyldi 
hann duga honum. Eftir þat sá Gestr Óláf kon- 
ung koma í hauginn með ljósi miklu. Við þá 
sýn brá Raknari svá. at ór honum dró afl alt. 
Þá gekk Gestr svá fast at, at Raknarr fell á 
bak aftr með tilstilli Óláfs konungs. Þá hjó 
Gestr höfuð af Raknari ok lagði þat við þjó 
honum. Allir hinir dauðu settust niðr við 
kvámu Óláfs, hverr í sitt rúm. At þessu starfi 
enduðu hvarf Óláfr konungr at sýn frá Gesti. 

21. Þat er nú at segja frá þeim, er á haug- 
inum váru, at þann tíma, sem þessi undr váru, 
sem nú var frá sagt, brá þeim svá við, at þeir 
ærðust allir nema prestr; hann fór aldri frá 
festinni. Enn er Gestr knýtti sik í festina, þá 
dró prestr hann upp með allan fjárhlut ok fagn- 
aði Gesti, ok þóttist hann ór helju heimt hafa. 
Fara til þar er menn þeir váru ok heldust á, 
ok stökti prestr á þá vatni; tókn þeir þegar 
vit sitt; bjuggust þeir í burt. Nálega þótti 
þeim jörðin skjálfa undir fótum þeim; gekk ok 
sjórinn yfir alt rifit með svá stóru boðafalli, at 
mjök svá gekk sjór yfir allan hólminn. Aldri hafði 
Snati gengit frá hauginum meðan Gestr var 
inni. Nú þóttust þeir eigi vita, hvar þeir skyldu 
rifsins leita. Vísaði hann Snata út á boðana, 
enn rakkinn hljóp þegar út á boðana ákaft, þar 

sem rifsins var ván, ok stóðst eigi kyngi 
Raknars, ok druknaði hundrinn þar í bárunni. 
Þat þótti Gesti hinn mesti skaði. Jósteinn 
prestr gekk þá fram fyrir þá ok hafði róðu- 
kross í hendi, enn vatn í annarri ok stökti því. 
Þá klufðist sjóinn svá, at þeir gengu þurum 
fótum á landi. Fóru þeir allan hinn sama veg. 
Gestr færði konungi alla gripina ok sagði alt 
sem farit hafði. Konungr bað hann þá skírast 
láta. Gestr sagðist því heitit hafa í Raknars- 
haugi; var þá ok svá gert. Hina næstu nótt 
eftir er Gestr var skírðr, dreymdi hann, at 
Bárðr faðir sinn kæmi til hans og mælti: „Illa 
hefir þú gert, er þú hefir látit trú þína, þá er 
langfeðgar þínir hafa haft, ok látit kúga þik 
til siðaskiftis sakir lítilmensku, ok fyrir þat 
skaltu míssa bæði augu þín“. Tók Bárðr þá at 
augum hans heldr óþyrmilega ok hvarf síðan. 
Eftir þetta, er Gestr vaknaði, hefir hann tekit 
augnaverk svá strangan, at hinn sama dag 
sprungu þau út bæði. Síðan andaðist Gestr í 
hvítaváðum. Þótti konungi þat hinn mesti skaði. 

22. Um sumarit eftir bjuggust þeir bræðr, 
Þórðr ok Þorvaldr, til Íslands, ok kvámu skipi 
sínu á Borðeyri í Hrútafirði; fóru síðan heim 
til föður síns ok þóttu hinir mestu menn. Þórðr 
bjó í Tungu eftir föður sínn, enn Þorvaldr 
fekk Herdísar, dóttur Óspaks af Óspaksstöðnm, 
ok bjó at Hellu í Helludal. Þeir váru syst- 

kinaeynir Þorbjörn faðir þeira ok Hjalti Þórð- 
arson, er nam Hjaltadal. Synir Hjalta váru 
þeir Þórðr ok Þorvaldr, sem fjölmennast erfi 
hafa haldit á Íslandi eftir föður sinn; þar váru 
tólf hundruð boðsmanna. Þar færði Oddr Breið- 
firðingr drápu, sem hann hafði ort um Hjalta. 
Áðr hafði Glúmr Geirason stefnt Oddi um ányt 
til Þorskafjarðarbhings. Þá fóru þeir bræðr 
norðan á skipi til Steingrímsfjarðar. Þar 
kvámu þeir bræðr Þorbjarnarsynir ór Hrúta- 
firði til móts við þá, ok gengu allir samt norðan 
yfir heiðina þar sem heitir Hjaltdælalaut. Enn 
er þeir kvámu á þingit, váru þeir svá vel 
búnir. at menn bhugðu þar væri komnir „Æsir. 
Þá var þetta kveðit: 


(6) Manngi hugði manna 
moörðraunaðir annat 
Ísirng meiðr enn Æsir 
sllmærir þar fæti, 
þás á Þorskafjarðar 
þing með ennitingium 
holtvaltaris Hjalta 
harðfengs synir gengu. 


Vörðu þeir mál fyrir Odd með styrk þeira 
bræðra ór Hrútafirði. Síðan fóru hvárirtveggja 
með hinum mestum kærleikum heim aftr til 
heimkynnis síns ok skildu þeir frændr með 
mestu kærleikum. Er mikil ætt komin af 

þeim  Þorbjarnarsonum ok svá Hjaitasonum, 
Ekki er getit, at Gestr Bárðarson hafi nökkur 
börn étt, ok lýkr hér sögu Bárðar Snæfelisáss 
ok Gests sonar hans. 


Vísnaskýringar. 





1. (Helga Bárðardóttir). Þessi vísa þarf ekki skýr= 
ingar við. 


2 (Helga Bárðardóttir). Ek vil bráðla leita á 
braut. Mér brestr eigi stríð í flestu fyr menja rýri. Ek 
mun kálast! dálega?, því ek unna auðspennið allteitum, 
heitum sefaf. Ek má því sízt byrgja sorg. Ek sit ein. 
Greinum trega?. 

1. kálast, deyja. — 2. dálega, illa, kálast dálega, deyja 
illum dauða. — 3. auðspennir, mannkenning. — 4. sefi, 
hugr. — 5. Greinum trega, eg tel raunir mínar. 


3 (Hetta tröllkona). Róa skaltu firðan(?) fjall 
fram á stirðan lög. Þar mun gaurr glitta, ef þú vilt 
hitta Grímsmið; þar skaltu þó liggja. Enn nefskammi 
Norpr rói nesit í Hjúkhvammi. Þórr er víss til Friggjar. 


Róa skaltu firðan (bát) (og) fjall fram á stirðan lög. 
Þar mun þorskr glitta, ef þú vilt hitta Grímsmið. 
Þar skaltu þó liggja. Enn nefskammi Norpr (líklega 
sem norpar) á að róa Nesið í Hjúkhvammi. 


Orðatiltækin að róa fjallið og róa nesið eru eins og 
gerist um fiekimið. Þórr er víss til Friggjar, 
sem skotið er inn í, bendir á að vísan sé afargömul. 


4. (Hetta tröllkona). Þessi vísa þarf engrar skýr- 
ingar við. 


5 (Þórir at Öxnakeldu). Þessi vísa þarf engrar 
skýringar við; ér heiðr. 


6 Dessi vísa er skýrð í Landnámu. 

þ Guðmundur Finnbogason kand. mag. 
segir end fremur um Íslendinga sögur: 


„En eg þarf ekki að lofa fornböknkntir. vorar. -. < 
Það ætti að vera nóg að minna á; að þær hafa | 

— verið Iðunnarepli Norðurlandaþjóða. Hvar hafði . 
Oehlenschliger, hitann úr, ef ekki úr fornritam 
Vorum, hann. sem endurreisti danska skáldment ; 
eða Grundtvig, sem danska þjóðlífið á hvað mest |} ' 
að þakka; „var hamn ekki gagntekinn af þeim 
hugmyndum, sem þjóð vor hefir skapað og geymt? 
Er ekki efnið í frægasta riti Tegnéra tekið úr 
fornaldarsögnm Norðurlanda? Hafa ekki þeir 
Björnson og H. Ibsen. tekið úr fornritum vorum 
efnið í sum hin beztu rit sín, og er ekki einmitt 
„Björnson, sem nú ber höfuð "og herðar yfir flesta 

- andans skörunga, sýnileg ímynd þess sem bezt er 
og göfugast Í fornnorrénum hugsknarhætti? Og 
þó hafa þessir menn staðið langtum ver að vígi 
en vér. Íslenzkan hefir ekki verið þeirra móður- 

" mál. Þeir hafa heyrt sögur vorar, ef svo má að 
orði kveða, gegnum talaíma, sem ekki skilar því, 
sem einkennileggst er í málrómnum. Og þó hafa 
orð fornmanna magnað þá kyngikröftum og gefið 

. þeim efni í snildarverk. 

Og er vér lítum því næst á þjóðlif vort og bók- í 
mentir á síðari. öldum, þá mun engum dyljast, 
sem til þess þekkir, 'að fornrit vor hafa verið líf- 
æð þjóðarinnar: 

'Full með ramman urðaröð, 
örlög vor og hjartablóðs“ 


(Sunnanfari VIII, 6). js 

